
GRAĐEVINAR 

GOD. XVI KOLOVOZ 1964. Br. 8 


PRODUKTIVNIJI PREFABRIKATI, MEHANIZACIJA, ALATI 

I HTZ ZAŠTITA 

Ing. Vladimir Šilhard, Zagreb 


Suvremena tehnika a također i moderno građe¬ 
vinarstvo napreduju posljednjih nekoliko godina 
ubrzanim tempom. Tvornice koje su bile ratom ra¬ 
zorene, ne izgrađuju se ponovno za iste materijale 
i konstrukcije, već se zamjenjuju s industrijama 
od kojih dobivamo suvremenije produkte za druk¬ 
čiji, tj. za brži finalniji i produktivniji tehnološki 
proces građenja. Neki materijali nisu po svom ke¬ 
mijskom sastavu bitno različiti od nekadašnjih 
tradicionalnih, ali su u novoj industrijskoj obradi 
dobili takva nova fizička svojstva u težini, gustoći, 
čvrstoći na vlak, tlak, savijanje, udarac, žilavost, 
kapilarnost, u toplinskoj izolaciji, zvučnoj apsorp¬ 
ciji i ujednačenosti, da možemo s punim pravom 
govoriti o posve novim osobinama, dakle o novim 
materijalima. 

Ovi novi materijali daju tanje, laganije i u si¬ 
gurnosti ujednačeni je konstrukcije, tako da se če¬ 
sto postigne samo polovica nekadašnjeg optereće¬ 
nja cijele zgrade na temeljno tlo. Novi materijali, 
elementi i konstrukcije, osjetljivo smanjuju trans¬ 
portni teret i omogućuju mnogo brži tempo izgrad- 
dnje, pružajući priliku da se gradilište shodnije 
mehanizira, odnosno automatizira i da nekadašnji 
građevinski radnik pređe u zaštićenu komandnu 
kabinu suvremenog građevinskog stroja- Tako je 
manje izložen vremenskim nepogodama i postiže 
veći radni efekt. 

Nas ne zanima samo poznavanje tehničkih oso¬ 
bina određenih materijala koje upotrebljavamo u 
građevinarstvu za glavne i završne radove, nego 
nas zanimaju i karakteristična kompleksna dosti¬ 
gnuća za određenu finalnu konstrukciju na objek¬ 
tu, kao i odgovarajuća najprikladnija mehanizacija, 
kako bismo postigli najveću produktivnost, kvali- 
tet, ekonomičnost i zaštitu. 

Već godinama poznajemo Hojer-sistem pređ- 
napregnutog betona, kao i šuplje ciglarske elemen¬ 
te, ali tek u novije vrijeme lagan i produktivan, 
duhovito sastavljen polumontažni prednapregnuti 
»finidal« strop (SI. 1), izrađen u dvije faze (prva 



SI. 1: Montažni »finidal« strop , izrađen u dvije faze: 
na tvorničkoj pisti i finalizacija na samom objektu 


3i. 


2.FAZA 


FAZA 


prefabricirana faza MB-350, druga faza MB-300 na 
gradnji). 

Već godinama poznajemo aluminijske profile, 
kao i čelični i aluminijski valoviti lim, ali nas je 
tek konstruktor šedkrova na valjaonici u Kreuzlin- 
genu u Švicarskoj suočio s produktivnijim rješe¬ 
njem, svojstvenim za aluminijske legure, koje mo¬ 
žemo pri 450°C u plastičnom stanju formirati tiska¬ 
njem kroz usnik (slično kao šuplju opeku), i tako 
formirati oblike prema potrebi momenta otpora, 
prema statičkim potrebama. Tako je T-profil u gor¬ 
njem pojasu prilagođen valovima (tiskanjem kroz 
usnik, što kod čelika nije moguće, jer se on valja). 
(SI. 2). Time je postignuta vanredna lakoća od sa¬ 
mo 95 kg za cijeli 10 m dugi nosač, koji dva radnika 
montiraju preko običnih ljestava. 


SI. 2: Aluminijski krovni vezač (i valoviti pokrov) 
težine 95 kg na 10 m raspona 

Poznajemo sjajnu aluminijsku 20-mikronsku fo¬ 
liju u koju zamatamo jestvine i čokoladu i koju 
netačno nazivamo »staniol«. Njezina velika reflek- 
tivnost i mala akumulacija (mala debljina) imaju 
svojstvo, da odbiju 85% toplih zraka na krovu; 
naprotiv, crni bitumen upija oko 98% toplih sun¬ 
čanih zraka i zbog toga se u ljetnim danima poči¬ 
nje topiti, jer prelazi svoju tališnu temperaturu od 
oko 90°C. Al-folija konzervira bitumen od ultra¬ 
violetnih zraka koje uzrokuju u njemu raspadanje 
(starenje). No, pri ovom poslu treba poznavati, uz 
samu primjenu folije, i važan alat: stalno podgri- 
javanu posudu (proizvod tvornice u Vrbovcu kod 
Zagreba), jer ako se Al-folija ne ulaže u vrlo vruć 
i tekući bitumen, cijeli će se posao nakon prvog 
većeg vjetra kompromitirati. Dakle, pri tom treba 
poznavati ne samo materijal, već i najbolju pri¬ 
mjenu i alat. I to prikladan alat, koji u tehnolo¬ 
škom redoslijedu daje optimum topline, koji se 
automatski (na određenoj temperaturi) isključi, 
odnosno uključi- 

Poznajemo standardne sagove u stanovima i 
uredskim prostorijama, ali nam je tek suvremena 
ujednačena tehnika prošivanja u osnovno tkanje i 


teltftf 


Al-ojna 

antlkorodal 


i Y oo 

zatim solidno fiksiranje gumom protiv najsnažni¬ 
jih usisavača omogućilo da ovu vrst »taftid-saga« 
(Tufted Carpets) ubrojimo među prvorazredne ma¬ 
terijale za stambeno i ostalo građevinarstvo. Već 
od vremena ispirača zlata na rijekama je poznato 
da dlake zadržavaju čestice. Baš ovo svojstvo za¬ 
državanja daje prednost sagovima, pogotovo sa sin¬ 
tetskim vlaknima, pred gotovo svim ostalim podo¬ 
vima. To je razlog da je taftid-sag danas ušao u 
najposjećenije robne kuće, koje imaju preko 30.000 
posjeta dnevno, i gdje se želi održati potpuna či¬ 
stoća, urednost, savršen izgled i najkraće moguće 
vrijeme čišćenja. Pored toga, sag izvrsno popravlja 
i akustička svojstva, naročito ona na normirani to¬ 
pot, pa projektirani taftid-sag omogućuje da odba- 
, cimo sve takozvane »plivajuće« konstrukcije po¬ 
dova. 

Već godinama poznajemo duro-plastične i ter- 
mo-plastične materijale, ali smo tek primjenom 
polietilenskih cijevi (»OKI« - Zagreb) u stanju da 
položimo 1,5 km vodovoda kroz uski kanal što ga 
izreže lemeš plužnog stroja. Ovo je omogućeno 
jednostavnim odmota van j em cijevnog kolotura u 
kanal, i zimi, jer je polietilen i zimi elastičan, za 
razliku od drugih plastičnih materijala, koji kod 
niskih temperatura postaju krhki i lomni, kao npr. 
PVC. 

Također već godinama poznajemo jeđnolikozr- 
nati beton, no tek uvođenjem specijalno konstruira¬ 
nih vodom hlađenih kružnih drobilica postižemo 
veću produktivnost, te dobivamo maksimalni pro- 
cenat jednolikozrnatog drobljenca. 

Tek uvođenjem vibracionih sita, metalna je in¬ 
dustrija uspjela stvoriti stroj daleko manje težine 
od rotacionog sita, a daleko većeg korisnog efekta. 
Dok rotaciono sito sije samo s donjim dijelom (za¬ 
visi o brzini rotacije), s Vs do Vio svoga opsega, a 
ostali se dio tog visokokvalitetnog čeličnog lima 
vrti beskorisno, kod vibracionog sita u produkciji 



SI. 3: Okruglo sito je nerentabilno 


sudjeluje cijela ploha. U usporedbi s produktivno- 
šću okruglog i vibracionog sita, trebalo bi okruglo 
sito imati 16 do 20 m opseg, pa da postigne efekat 
vibracionog sita širine samo 2 m (si. 3). 



SL 4: Tek uvođenjem flotacionog granuliranja sitnih 
frakcija postiže se produktivnost i kvaliteta 

Uvođenjem vodnog flotacionog separiranja (si. 
4) stvorena je tehnički efikasna mogućnost separi¬ 
ranja frakcija, prema željenoj veličini. Ovo baš u 
području najkritičnijih frakcija, tj. za zrna ispod 
3 mm. Tek prisilnim miješalicama i automatskim 
vaganjem agregata i cementa i doziranjem vode 



SI. 5: Tek elektromagnetskim doziranjem u central¬ 
nim betonarama s prisilnim protustrujnim miješali¬ 
cama postiže se brzo i kvalitetno miješanje betona 

pomoću elektromagnetskog regulacionog uređaja 
(si. 5) možemo tehnološki proces dobivanja kvali¬ 
tetnih marka betona povisiti na ujednačenu stalnu 
kvalitetu i znatno sniziti trajanje miješanja, ušte¬ 
djeti cement i postići ekonomičnost i produktivnost. 
U si. 6 prikazana je automatska betonara za 10 
frakcija, 3 vrsti cementa (dvije zdjelaste prisilne 
miješalice) s ukupnim kapacitetom od 60 m 3 /sat. 

Ovakvim pogonom moguća je ušteda cementa do 
30% za kvalitetne mješavine. 

Tek hladno vučenim i narebranim čelikom, tač- 
kasto zavarenim u mrežasto-križnu armaturu, po¬ 
većavamo prionjivost betona za 300% i više, i po¬ 
većavamo dopušteno naprezanje od 1600 na 2800 
kg/cm 2 (C-37), a rad i montažu smanjujemo za 5 
puta; tako povećavamo produktivnost i organiza¬ 
ciju rada do najproduktivnijih granica kojima ide 
i ostali suvremeni svijet, naročito u stambenom 
građevinarstvu. 



SI. 6: Centralna betonara s elektronskim automatskim 
uređajem 

Naša je industrija kadra proizvoditi ovakav ma¬ 
terijal, kao što proizvodi i vučenu žicu za čavle i 
čeličnu užad i elektrode (Karlovac, Zadar, Konj- 
šćina). 

Uvođenjem laganih a veoma snažnih brzo hi¬ 
draulički pokretljivih utovarivača bagera, od 2 m 8 
sadržaja, moguće je i u zgradarstvu razviti punu 
produktivnost, stroj iskoristiti na svakom mjestu, 
bez opasnosti da će »velika« težina prouzročiti »na 
rubu« urušen je terena. Dakle, ne baš svaki, već 
efikasniji stroj treba proizvoditi, nabaviti i upotre¬ 
bljavati. 

Mogli bismo i dalje nizati materijale, konstruk¬ 
cije i mehanizaciju, no smatramo da je ovo dosta. 


Treba stručno ovladati materijalima, konstrukcija¬ 
ma i mehanizacijom i poznavati bit tehnologije; 
treba znati u kojim se odnosima krećemo i što mo¬ 
žemo postići od pojedinog materijala, konstrukcije 
i mehaničkog sredstva. 

Primjena mnogih suvremenih materijala osni¬ 
va se na dobrim i odgovarajućim tehničkim karak¬ 
teristikama, a ne i na stogodišnjim iskustvima, kao 
što je to kod kamena, drveta, vapna i opeke, neka¬ 
da jedinih građevnih materijala. Idemo ukorak s 
najnaprednijim narodima u svijetu, stvaramo i vla¬ 
stite pronalaske, pa ne možemo čekati da netko 
drugi stekne iskustvo od 20 ili više godina i da tek 
onda i mi to primjenjujemo. Tako bismo ostali dva¬ 
deset godina iza svjetskog napretka. 

Golemi napredak fizike, kemije i uopće prirod¬ 
nih znanosti, koji je započeo u prošlom stoljeću i 
doveo do vanrednih rezultata, i u današnjem gra¬ 
đevinarstvu moramo smiono koristiti, pomoću ispi¬ 
tanih tehničkih svojstava, graničnih kvaliteta i 
stručne tehničke logike i savjesti- 

Bez sumnje, jedni će ići već utrtim stazama, a 
drugi će donositi nova tehnička dostignuća Jedni 
će se kretati isključivo između propisa i standarda, 
a drugi će prema stepenu znanja i stvaralačkih 
emocija i veličine umnih snaga predvoditi u teh¬ 
nički najsavršenijim rješenjima zadataka. 

Potrebno je istaknuti i to, da svaki od nas mora 
provjeravati i razmišljati u čemu se nešto može 
još bolje i produktivnije organizirati, eventualno 
s manje financijskog ulaganja, ili sa više, ali uz 
veći efekat koristiti. Dalje, treba držati na umu či¬ 
njenicu da neka industrija nije uvijek zainteresi¬ 
rana za nove stvari, već više »za bolju zaradu«, pa 
ako mi sami kao građevinski stručnjaci, inženjeri, 
arhitekti, tehničari i majstori, ne budemo postav¬ 
ljali našoj industriji nove zadatke, teško će netko 
drugi za nas i umjesto nas pronalaziti puteve pro¬ 
duktivnijem projektiranju i građenju. 

Postavlja se pitanje kada smo na pravom putu 
u nastojanjima za veću produktivnost. Na pravom 
smo putu, ako tehniku građenja tako usmjerimo 
da od ujednačenih elemenata i materijala postiže¬ 
mo uz povoljne i tehnički pravilne kooficijente si¬ 
gurnosti, tanje, laganije i za transport i rukovanje * 
prikladnije konstrukcije. Time isključujemo neso- 
lidnost i rasipnost, a u masovnoj produkciji pove¬ 
ćavamo pojeftinjenje objekta. 

Na produktivnijem smo putu, ako još upornije 
studiramo i detalje i cjelinu, te ubrzamo građenje 
tehnički duhovitijim zahvatima. Možda neki detalj 
uopće postaje bespredmetan, jer ga zamjenjujemo 
novim zahvatom stroja ili novim materijalom, pa 
stari problem koji je prije dominirao, uopće ne do¬ 
lazi u obzir. Na primjer, armirano-betonska ploča, 
strop od 350 kg/m 2 , eliminira svaku daljnju studiju 
zvučne izolacije po prvoj, a tepih — pod od 8 mm 
kao amortizer — po drugoj akustičnoj karti, kod 
stambenih međuspratnih konstrukcija. 

Na pravom smo putu i onda, kada se u cijeni 
koštanja izjednačimo s tradicionalnim načinom gra¬ 
đenja, ali mehanizacijom tehnološkog procesa gra- 

đenja omogućimo da građevinski radnik iz ko¬ 
mandne kabine rukuje automatikom i suvremenim 
tehničkim sredstvima, pa tako izgrađuje objekt bez 
teškog fizičkog napora. Tako povećavamo životni 
standard, povećavamo produktivnost, te unosimo 
razuman i o vremenu nezavisan tempo staloženog 
rada. Umanjujemo davanja socijalnog osiguranja, 
smanjujemo profesionalne bolesti, koje radnik ne¬ 
minovno dobiva izložen čestom nevremenu. 

Poznato je, da se čovjek koji je naučio raditi u 
temperiranim prostorima dobro organizirane indu¬ 
strije i koji je upoznao sve prednosti organiziranog 
rada, teško odlučuje za rad izložen nevremenu, od¬ 
nosno da zahtijeva povećane doplatke za teže uslo- 
ve rada i odvojenost od obitelji. Ovo traži viši stan¬ 
dard života, pa to treba shvatiti kao ispravno dru¬ 
štveno uređenje. Čovjek koji je naučio raditi u na¬ 
prednom sistemu, ne želi da trajno radi na primi¬ 
tivan način, neizbježiv u patrijarhalnom građenju. 

Na pravilnom smo putu i onda kada promijeni¬ 
mo sistem i način građenja samo zbog sigurnosti 
pri radu, zbog HTZ mjera, iako taj način ne pred¬ 
stavlja u isto vrijeme i jeftino rješenje. Neka to 
bude i skuplje rješenje, ali u HTZ mjerama neka 
bude sigurnije. Smatramo da u toj problematici 
treba još detaljnije isticanje prednosti kod pojedi¬ 
nih radova: od iskopa do završnih radova. Sma¬ 
tramo da projektant i konstruktor npr. svemirske 
rakete, koji ne predviđa i povratak živog čovjeka 
raketom iz svemira, nije dao pravilno ni povoljno 
rješenje. Mnoga su rješenja i projekti tek s toga 
aspekta pravilni. 

Da bi s istim financijskim sredstvima sagradili 
više stanova s većim kvadraturama, naprednije, 
ekonomičnije i produktivnije, potrebno je orijenti¬ 
rati se na masovnu izgradnju na jednom mikro- 
rajonu i prihvatiti suvremeno i napredno tretira¬ 
nje materijala, konstrukcija, mehanizacije i higi- 
jensko-tehničkih zaštitnih mjera. 

U masovnoj izgradnji je moguća bolja oprema 
uz standardizirani je elemente, moguće je i pove¬ 
ćanje kvadrature. Najskuplji elementi, instalacije u 
kuhinji, kupaonici i zahodu, te prozori i vrata, ne 
mijenjaju se kod većih kvadratura soba i stanova. 
Za ilustraciju donosimo podatke iz Zapadne Evro¬ 
pe, kako je povećanjem produktivnijeg građenja 
povećana kvadratura stana i povećana oprema s 
centralnim loženjem( što je produktivnije i u gra¬ 
đenju i u pogonu), te s električnim i plinskim ure¬ 
đajima kupaonice i kuhinja, što je za današnji 
tempo života najprikladnije. (SI. 7, 8). 


Buduće građevinarstvo upotrebljavat će ele¬ 
mente većih dimenzija, koji će biti takvi da jednim 
zahvatom dizalice na gradnji izvodimo maksimalnu 
finalnost, da jednom ugradbom izgradimo maksi¬ 
mum zida, stropa, pa i dijela stana. Kako se radi 
o kvalitetnim dizalicama i savjesnom radu, to je i 
montiran je ostaklenih i emajliranih prozora i vrata 
već kod gotovo svih sistema uobičajeno. 



1959 


SI. 8’ Uvođenje centralnog i daljinskog grijanja 
stanova 


Na slici 9 i 10 vidimo u 1962/63. godini monti¬ 
rano oko 1200 stanova u Zagrebu, koje je izgradio 
»Jugomont«. Ovo u pogledu montažnosti, produk¬ 
tivnosti opreme stana, odnosa bruto površine i ne¬ 
to površine stana, po eleganciji u obradi fasada 
(antikorodal-valoviti al-lim) i brzini montaže ide 
u najviši evropski rang. 



SI. 9: Izgradnja 1200 stanova na Borongaju u Zagrebu 
(Jugomont) 



SI. 7: Povećanje kvadrature stana u Zap. Evropi 


Ovdje treba naročito pohvaliti projektante i 
konstruktore koji forsiraju i daju zadatke domaćoj 
industriji za primjenu aluminija, plastike, sagova, 
sanitarija te prozorskih i vratnih okvira. 

U nordijskim su zemljama klimatski uslovi već 
odavna forsirali brzo ili montažno građenje, pa je 
tendencija montiranja cijelih prostorija već odav¬ 
no imala svojih pristalica (si. 11). U Rusiji se ovaj 
način također naročito njeguje, pa se pojedine pro¬ 
storije izvode, i do 18 tona težine, na tlu i zatim 
montiraju portalnom dizalicom. 

I kod nas se montiraju gotovi ostakleni prozori. 
Prvi put se tako postupilo u Zagrebu 1958. Tada su 
gotovi ostakleni prozori dovezeni iz Pančeva i mon¬ 
tirani po »Industrogradnji« na »aluminijski nebo¬ 
der« na Trgu Republike. Loma je bilo manje negoli 
pri klasičnom načinu ostaklivanja i ličenja. 

Za racionalnije građenje sobnih zidova danas 
raspolažemo s velikoformatnim elementima od pli- 
nobetona (Siporeks - Pula). Za jedan sat je moguće 
montirati u stanu cijeli razdjelni zid; u pogledu 



SI. 10: Jedan šestetažni objekt na Borongaju 


produktivnosti za sada ne raspolažemo boljim ma¬ 
terijalom. Na si. 12 vidimo montažu siporeks ploča 
za razdjelni zid, kod kojeg se ne traži posebna aku¬ 
stična izolacija. 



SI. 12: Zidovi, kod kojih akustika nije bitna — od plino- 
betona Siporeks 



SI. 11: U Nordijskim zemljama su klimatske prilike prisiljavale već odavno da se montiraju što veći 

elementi i prostori 

Često se postavlja pitanje, kako to da ne gradi¬ 
mo stambene i druge objekte s jednostaklenim pro¬ 
zorima, kao što to radi Engleska, Holandija i dio 
Zapadne Njemačke. Odgovor je jasan kada pogle¬ 
damo klimatske karte. U ljeti (si. 13) izlazi izoter- 



Sl. 13: Ljetne i zimske izoterme od Gilbraltara do 
Islanda ruše se između Zagreba i Rijeke 

ma od 24°C iz Gibraltara, pa preko Španjolske, 
Francuske i Italije dolazi k nama, ispod Zagreba, 
a iznad Rijeke kreće na jugoistok. Engleska ima 
u isto vrijeme ljeti u prosjeku 16°C, a Holandija i 
Zapadna Njemačka oko 18°C, dakle umjereniju 
temperaturu negoli je naša. To je naravno i razlog, 
da kod nas projektanti moraju predvidjeti ljetnu 
zaštitu prozora koji su izloženi direktno jugu, tj. 
toplinska zaštita zidova i prozora mora biti efika¬ 
sno provedena. (Stručno uputstvo SR Hrvatske, br. 
2329/57, Ing. V. Šil.). 

Na istoj slici vidimo da zimska izoterma od 
0°C dolazi s Islanda, prelazi preko Norveške, Sred¬ 
nje Evrope i između Zagreba i Rijeke prelazi na 
Istok. To znači, da su naše klimatske prilike veoma 
različite i da kroz jednu godinu pređe široka lepeza 
izoterma od Islanda do Španije preko našeg terena, 
pa se moramo zaštititi od velike vrućine, kao i od 
velike hladnoće. Ova velika hladnoća uslovljava da 
u kontinentalnim krajevima naše zemlje gradimo 
brzomontažno. 


Pod ovakvim uslovima vrijeme se mijenja do¬ 
sta brzo, pa su naši krajevi izloženi jakim vjetro¬ 
vima. Zbog toga treba tehniku građenja osigurati 
s te strane. Ovo je naročito važno i pri građenju 
dimnjaka. Kod nas oko 300 dana u godini puše vje¬ 
tar od 3—8 m/sek. (SI. 14). 

Ako s maloformatnom opekom (6,5X12X25 cm) 
marke opeke Mop-100 kg/cm 2 izgradimo zid u visi¬ 
ni kata, tada će taj zid u produženom malteru imati 
marku zida IVE - 25 kg/cm 2 , odnosno kod četvero¬ 
struke sigurnosti, prema članu 86 PTP-7, bit će 


AHTIKL 


konstrukcija 


M zida " 25 

ISKORISTIVOST 
ARTIKLA U ZIDU 
25 i 



6 f 5 x 12 x 25 

- ioo 

©p 



SI. 15: Mali format opeke, mala nosivost zida 


artikl 



SI. 16: Veći format opeke ili prefabrikata, veća 
produktivnost 





SI. 14: Zbog široke lepeze izoterma od Gibraltara do 
Islanda, kod nas 300 dana u godini puše vjetar od 
3m/sec na više 


o dozv 6 kg/cm 2 (si. 15). Prema tome, iskoristivost 
maloformatne opeke u konstrukciji zida je u tom 
slučaju samo 25%. 

Ako, međutim, pređemo na veću dimenziju, npr. 
na betonski termoblok ili velikoformatnu podužno 
šuplju opeku, tada ćemo od marke bloketa M bl ili 
marke blok-opeke M op bl - 60 kg/cm 2 dobiti M zida 
- 30 kg/cm 2 , ili, prema čl. 86 PTP-7, kod koefici¬ 
jenta sigurnost 4, dozvoljeno naprezanje 7,5 kg/cm 2 . 
To znači, da je iskoristivost materijala u takvom 
većem formatu u konstrukciji 50%, tj. dvostruka 
od prijašnje. (SI. 16). 

Ako umjesto zidanja pređemo na montažni pa¬ 
no, bit će nam iskoristivost oko 80% (SI. 17). 

Vidimo, dakle, da je iskoristivost materijala bo¬ 
lja što smo u konstrukciji zida uzeli veće elemente, 
odnosno bit će ta iskoristivost najbolja ako odemo 

u cjelokatne panoe ili, što u posljednje vrijeme na¬ 
ročito koriste Rusi, da se izradi monolitno cijeli dio 
stana, kako smo to ranije istakli, do 18 tona, odno¬ 
sno prema veličini i snazi dizalice (obično portalne). 


ARTIKL I KONSTRUKCIJA DIO ZIDA-PANO 



200 



**eida" 


160 


ISKORISTIVOST 
BETONA 0 ZIDIJ 
80 i 


SI. 17: Pano ili cijeli prostori, najveća iskoristivost 
materijala u predfabrikaciji 


Najveća iskoristivost materijala postiže se mo¬ 
nolitnim betonom. Ako ga proizvodimo serijski i 
industrijski i dobivamo ujednačene kvalitete, tada 
možemo, prema tački 38, stav 8 PTP-3, uzeti koefi¬ 
cijent sigurnosti sa 2,5 ispitivanjem do sloma; u 
protivnom, ako kao indikator uzimamo marku pro¬ 
bne kocke (seriju dimenzija 20/20/20 cm), tada ko¬ 
eficijent sigurnosti između dopuštenog naprezanja 
i marke kocke treba da je oko 4. 

Postavlja se pitanje: gdje počinje serijska pro¬ 
izvodnja (industrijska proizvodnja). Ako stručno u 
jednom sistematskom tehnološkom procesu, u pu¬ 
noj mehanizaciji, pa i u automatizaciji, priprema¬ 
mo beton i kasnije ga vibriramo ili previbriramo i 
naknadno zaštićujemo, kao i onaj element proiz¬ 
veden u halama, tada postoje svi razlozi da se i 
ovdje primjeni koeficijent sigurnosti 2,5, tako da se, 
kao i kod onih industrijskih produkata provede 
verifikacija do sloma na svakom stotom primjerku. 



SI. 18: Zid od maloformatne opeke; mučno je zidati i 
— nekvalitetno 


Cesto i debele reške ruše kvalitetu marke zida. 
To je razlog da zid i od manje marke blok-opeke 
daje bolju marku zida (v. sliku). Velikoformatni 
materijali imaju manje tolerancije i tačniji su u 
vakuumiranoj izvedbi. 

Na si. 18 vidimo nejednolične reške, pa kod ta¬ 
kvog zida ne možemo očekivati neku dobru marku, 
kao ni toplinsku izolaciju. Ako bi učinili pokusne 
reške u raznim debljinama (slika), dobili bismo vri¬ 
jednosti za cementni i vapneni malter, kako to pri¬ 
kazuje dijagram. 



SI. 19: Tanja reska, veća čvrstoća zida 

U dijagramu si. 19 zapažamo, da je kvaliteta 
maltera u debljini reške iznad 3 cm slaba, i da se 
tek ispod 3 cm počinje jačati- Vidimo, da je efekat 
reške najbolji kada njena debljina postaje tanja od 
jednog cm. Tada čvrstoća zida poprima čvrstoću 
elementa. Prema tome, ako želimo s običnim malte- 
rima dobiti kvalitetne marke zida, tada treba da su 
ti elementi ujednačenih dimenzija, kako bi s njima * 
mogli izgraditi zidove pravilnih tanjih rešetki. 

Okolnost, da s manjim elementom, manjom ci¬ 
glom, manjim blokom itd. dobijemo pri lomljenju 
pojedinačnog elementa bolju vrijednost, dovela je 
do toga da mnogi misle da s manjim formatom 
opeke ili bloketa dobijemo također i bolji i čvršći 
zid. To je posve krivo. 

Ako iz jedne konstrukcije izrežemo manji ele¬ 
ment ili ako izradimo manju probnu kocku, tada 
ćemo dobiti bolji rezultat pri naprezanju na priti¬ 
sak negoli kod veće kocke. (SI. 20). Zbog toga je 
propisano (u PTP-3) da za ispitivanje »marke be¬ 
tona« kocka mora biti veličine 20/20/20 cm. 

Mišljenje je, da se danas suviše govori o zido¬ 
vima i stropovima, a da se završni radovi i mate¬ 
rijali i konstrukcije za završne radove premalo 
unapređuju. Dalje, da baš ti završni radovi zaosta- 

253 kg/cm* 



SI. 20: Manja kocka koju ispitujemo, veća čvrstoću 


ju i da se mjesecima čeka, kada je objekt grubo 
dogotovljen, završetak tih obrtničkih radova. 

Upravo na Jugomontovim objektima, koji se za¬ 
vršavaju približno za 6 mjeseci, može se vidjeti da 
osnova za brži finalni rad leži u tome, što se već 
samom tehnologijom ovih glavnih radova — zidova 
i stropova — pripremi osnova i sve potrebno, da 
se i završni radovi mogu na vrijeme montirati i 
dogotoviti. 

Završni se radovi mogu uključiti u glavne rado¬ 
ve samo tada, ako se od maloformatnih elemenata 
za gfađenje pređe na elemente većeg formata (si. 
21). Zato je posve ispravno, da se u prvom redu 
počne reforma građenja sa zidovima i stro¬ 
povima. 



SI 21: Kostur od velikoj ormatnih ploha sistema 
Jugomont (Zagreb, »ZAPRUĐE«) 


Danas se u fasadne membrane montiraju goto¬ 
vi prozori; to je jedan od najvećih završnih radova. 

Neki radovi nisu po financijskom pokazatelju 
veliki, ali pri izgradnji objekta znaju vremenski 
znatno zavući građenje. To su zemljani radovi, na¬ 
ročito u proljeće i jesen kada je kišovito. Zbog toga 
se danas uvode montažni temelji, tako da se na 
iskopanom dijelu montiraju temelji i odmah zatr¬ 
pavaju materijalom koji se na drugoj strani kopa. 


Time se naročito unapređuje brzina građenja, omo¬ 
gućuje iskop i montaža bagerom, već u prizemlju- 
To je od velike koristi, jer se samim bagerom u 
prizemlju mogu smioni je prenositi i teži elementi. 

Prema planu građenja, na području Hrvatske u 
godini 1965. od 29.000 stanova samo 26% će biti 
građeno na klasičan način, a ostalo na brži, racio¬ 
nalniji način građenja, odnosno montažni način. 

Ovaj plan se uklopio u savezni plan, kod koje¬ 
ga s obzirom na izvjesne tehničke teškoće nekih 
krajeva, procenat klasičnog građenja ostaje još 
35%. 

Za ispunjenje ovog plana je potrebno da se gra¬ 
đevinarstvo i industrija koja radi materijale za 
novo građevinarstvo usmjere na suvremenije kon¬ 
strukcije za racionalno i montažno građenje. 

U knjizi »Racionalizacija građevinarstva u 
NRH«, Zagreb 1960, dat je odnos građenja stanova 
u 27 tadašnjih kotara. To prenešeno na sadašnjih 
9 kotara daje: 


Kotar 

stanova 

Gradit će se 

klasično racionalno 

montaž. 

Bjelovar 

4280 

1580 

2460 

240 

Karlovac 

2180 

530 

1410 

240 

Osijek 

5960 

1680 

3520 

800 

Pula 

880 

240 

90 

550 

Rijeka 

1900 

370 

900 

630 

Sisak 

920 

230 

530 

160 

Split 

3880 

985 

2575 

320 

Varaždin 

2000 

440 

1210 

350 

Zagreb 

7000 

1525 

2965 

2510 

Svega: 

29000 

7540 

(26%) 

15660 

(54%) 

5800 

(20%) 


U nazivu patrijarhalan, odnosno klasičan, sma¬ 
tramo onaj način građenja s teškim lokalnim mate¬ 
rijalima, kod kojih nije ništa učinjeno da bi se po¬ 
većala produktivnost. Pri tom se misli u prvom redu 
na visokokatnice, a ne na male individualne kuće 
koje se mogu izvan dosega novih industrija graditi 
i na patrijarhalan način. No, i kod nas treba indi¬ 
vidualne kuće graditi bar na racionalniji način, 
jer se velikoformatnim elementima dobiva prednost 



SI. 22: Velikoformatni cjeloetažni prefabrikati 
(Siporeks, Pula) 

u ekonomiji i brzini građenja: triput brže i dvaput 
jeftinije sa šupljom velikoformatnom opekom. 

U nordijskim zemljama — gdje je duga zima i 
gdje treba graditi s još racionalnijim i većim mate¬ 
rijalima i s još većom brzinom i najminimalnijim 
količinama maltera — već se desetak godina uspje¬ 
šno upotrebljava siporeks. 

Racionalan način građenja, predviđen planom, 
možda je i suviše skroman. Montažni način građe¬ 
nja postaje s vremenom sve montažniji. Ono što je 
prije trideset godina bilo montažno, danas smatra- 



Sl. 23: God. 1950. izrađen je jednokatni objekt kod 
Maksimira. Montaža do useljenja trajala je samo 
106 sati 


mo samo racionalnim. Montažno građenje ide za 
tim da se sve veći dijelovi objekta montiraju, ne 
samo stijene i stropovi, već cijeli dijelovi stana, 
cijele sobe, koje imaju krutost kao otvoren sanduk- 
Takav sanduk u Rusiji ne diže više toranjska nego 
teška mosna dizalica, za koju teret od 20 t nije 
poseban napor. 

U našem je planu predviđeno da se gradi to¬ 
ranj skim dizalicama, ali nisu isključene ni mosne 
dizalice. Prva montažna kuća u Zagrebu, tip M 2 , 
izvedena je 1950. godine »mosnom dizalicom«, sa¬ 
stavljenom od drvnih jarmova i greda i koja se 
kretala na postolju od vagoneta, pomoću ručnih 


vitla (si. 23). Bila je od podrumske ploče do uselje¬ 
nja gotova za 106 sati, dakle veoma produktivno. 

Na si. 24 vidimo koncertnu dvoranu u Teksasu 
za 10000 slušalaca, promjera 91,5 m, od aluminija 
debljine 3 mm, montiranu u 30 radnih dana po 
veoma ekonomičnoj cijeni od oko 30.000 din po m 2 . 



SI. 24: Za trideset radnih dana podignuta je hala za 
10.000 ljudi 


Općenito možemo istaći da produktivnije gra¬ 
đenje izlazi iz okvira dosadašnjih »patrijarhalnih« 
predodžaba o skelama i osiguranju, naročito protiv 
pada u dubinu. Bilo bi zaista nespretno kada bismo 
kod 30-katnica (si. 25) išli od poda do zadnjeg kata 
sa skelom. 

Ovdje se tražila naročita produktivnost, jer su 
2 brigade po 5 ljudi finalizirale fasadu za 30 dana, 
i to svih 30 katova. 

Kako se provodila HTZ zaštita, vidimo u si. 26, 
gdje je čovjek osiguran užetom (lijevo gore) i kon- 
zolnom izbačenom cijevnom duraluminij skelom 



SI. 25: Ovih 30 katova za 30 dana bilo je zatvoreno 
fasadnim mebranama od aluminijskog lima 

SI. 26: Način montaže i tehničke zaštite 


SI. 28: Zaštitna mreža na jarbolima 




\ 



SI, 27: Kao kod padobranaca, treba kralježnicu u 
padu zaštititi od loma 



SI. 29: Zaštitna mreža protiv pada u dubinu 

(desno dolje). Kako treba da izgleda vezanje, vidi 
se u si. 27 (sistem »Alpica« — Ist. Njemačka). 

Međutim, nije moguće čovjeku svugdje raditi 
tako da se veže užetom na dulje vrijeme, jer to 



SI. 30 



SI, 30 i 31: Pokusno ubacivanje tereta u ulovnu mrežu 



SI. 32: Ulovne mreže na objektima u Francuskoj 


dosadi; hrabrost vodi u neopreznost i za čas se stvo¬ 
ri uslov za nesreću. 

I u tradicionalnom je građenju moguće čovjeka 
zaštititi mrežom od sintetskih vlakana pri zidanju 
»preko ruke« (si. 28). Ova mreža diže se uz objekt 
prema napretku posla, pa tako štiti čovjeka, a i 
alat, od pada u dubinu. 

U slici 29 vidimo mrežu za osiguranje pri radu 
na krovnim vezačima jedne industrijske hale. Lju¬ 
di se kreću po objektu i ne mogu biti vezani uže¬ 
tom. Zbog toga je potrebno da u slučaju pada u 
dubinu budu zaštićeni lovnom mrežom. 

U slici 30 i 31 prikazano je pokusno ubacivanje 
tereta s visine od 5,60 m, težine 90 kg. Vidimo da 
je teret (težina čovjeka) ostao neoštećen. 

Na fasadama gdje je rad vezan s opasnostima, 
treba tehnološkim planom odrediti način na koji 
će se osigurati ljude od dubinskog pada. Pokazali 
smo nekoliko primjera produktivnije zaštite čovje¬ 
ka, što se znatno udaljuje od dosadašnjeg shvaća¬ 
nja u klasičnom građevinarstvu. 

Donosimo si. 32 — ulovnu mrežu montiranu na 
fasadi, kod koje je unaprijed ostavljen sistem kuka 
za montažu. (HTZ zaštita u Francuskoj). 

Prema Zakonu o radnim odnosima (SI. list FNRJ 
53/1957, čl. 46) poduzeće treba, odnosno radnički 
savjet, donijeti Pravilnik po kojem će se provoditi 
građenje i s kojom će se HTZ opremom šef gradi¬ 
lišta morati služiti. Kod mnogih radova treba već 
i sam projektant da odredi način HTZ osiguranja. 
Kod nekih načina građenja, odnosno projekta, ovo 
neće biti posve jednostavno riješiti. Bit će od ko¬ 
risti da se možda i u sistemu građenja provedu ne¬ 
ke korekture. 

Cijeli niz HTZ problema nabrojanih u Pravilni¬ 
ku o HTZ mjerama u građevinarstvu (štampan 
1947.) postaje neaktuelan, kada se današnje suvre¬ 
meno jače gradilište mehanizira i pređe na pro« 

SI. 33: Zaštita šofera — krovovi 


duktivnije građenje. Npr. upozorenje o potkopava- 
nju zemlje praktički otpada, jer se pri produktiv¬ 
nijem radu posao obavlja strojem, gdje je čovjek 
u zaštićenoj kabini. 

Pravilnik, što ga je dužno poduzeće sastaviti, 
mora imati i sve HTZ mjere za rad strojevima. 
Strojevi treba da imaju (si. 33) pravilnu zaštitnu 
kabinu za šofera, s električnim svjetiljkama, isprav¬ 
no smještenim odozgo na kabini. 



SI. 34: U poljoprivrednom građevinarstvu 
olako zaštićen stroj 

Na si. 34 vidimo lakoumno opremljeni stroj, bez 
krovne zaštite i s jednostavnom sjedalicom, kao na 
motorkotaču. Takvi se strojevi često upotrebljavaju 
u poljoprivredi, gdje su HTZ zaštite skoro neorga¬ 
nizirane. Dovoljan je jedan nešto jači udarac o gru¬ 
men zemlje, pa da čovjek bude izbačen iz sjedišta 
i da se unesreći. Slaba je isprika da je takav stroj 
tvornički proizvod. Istina je da tvornice grade stro¬ 
jeve s HTZ zaštitom važećoj za svoju zemlju, a za 
izvoz grade prema traženju naručioca. Isto tako 
svaki stroj koji izlazi na gradilište mora imati do¬ 
zvolu za rad od komisije HTZ. To traži ne samo 
sigurnost nego i ekonomičnost i produktivnost. 

Nedavno je u jednom našem većem gradu ko¬ 
pan jarak za vodovod, na način kako to pokazuje 


si. 35. Ne samo da su prekoračeni rokovi zbog ne¬ 
produktivnog rada, nego je dolazilo do urušavanja, 
nezgoda i si. Uključenjem stroja, produktivnost se 
povećava a nezgode se praktički posve eliminiraju, 
u prvom redu zbog toga, što rad teče mnogo brže 
i što je čovjek u stroju zaštićen od nevremena, od 
nečistoće i od pada gromada. 

Potrebno je mnogo više govoriti o HTZ mjera¬ 
ma nego do sada. Suvremeno produktivnije građe¬ 
nje rješava niz zadataka HTZ i produbljuje osjećaj 



za veću kvalitetu. Kod toga montažno građenje na¬ 
ročito odskače od dosadašnjeg tretiranja HTZ mje¬ 
ra u građevinarstvu. 

U građevinarstvu se mora referada tehničke za¬ 
štite nalaziti u tehničkom sektoru, a ne u općem ili 
kadrovskom sektoru. Tehničko osoblje je na ško¬ 
lama učilo i na ispitima ovu materiju pred komisi¬ 
jom polagalo. Inženjeri i tehničari se u svom poslu 
neprestano susreću s novom situacijom, pogotovo 
kod produktivnog građenja. Dok je u tvornicama 
raspored strojeva i ljudi isti, na montažnom se gra¬ 
dilištu ljudi i mehanizacija iz dana u dan mijenjaju 
i samo je tehnički rukovodilac u stanju znati što 
će biti u slijedećih nekoliko sati ili dana. 

Upravo je zabrinjavajuće što u nekim građev¬ 
nim poduzećima kadrovici drže HTZ referenta pod 
svojom »komandom«. Tako u slučaju nezgode ni 
oni ni njihov referent ne predstavljaju u građevi¬ 
narstvu ni stručnu ni moralnu savjest. 

HTZ zaštita se danas mora projektirati. Zato u 
tehničkom sektoru mora biti prvorazredni struč¬ 
njak kao referent, a tehnički će direktor s tim re¬ 
ferentom raspraviti HTZ problematiku onako kao 
što to čini s ostalim rukovodiocima iz projektne, 
operativne, tehnološke i kontrolne službe. 

Preteče današnjih graditelja su ljudi koji su za¬ 
mislili i organizirali građenje velikih građevinskih 
objekata u dalekoj prošlosti i prije piramida i dru¬ 
gih velikih objekata, čijim se ostacima danas divi¬ 
mo. Mnoge od ovih građevina su tako tehnički sa¬ 
vršene i velike, da bi njihovo ostvarenje i za nas 
danas bio značajan građevinski i organizacioni 
zadatak. 

Nesumnjivo je gradnja ovih objekata u to dav¬ 
no doba bio problem, koji je tražio masovnu upo¬ 
trebu radne snage uz izvjesne organizacione pri¬ 
preme, te nas to usmjerava na pretpostavku da je 
građevinarstvo i organizacija bilo oduvijek usko 
međusobno povezano, pa čak da je organizaciona 
misao rođena s građevinarstvom. I zaista, do nas 
su stigli podaci i dokazi koji govore o uskoj vezi i 
zavidnom stepenu razvoja građevinarstva i organi¬ 
zacije, još u veoma dalekoj prošlosti. 

Po svemu izgleda, da su prvi graditelji, u da¬ 
našnjem smislu riječi, živjeli na Srednjem istoku, 
vjerojatno oko 4000 do 5000 godina prije naše ere, 
a možda i ranije. Ne zna se njihova imena, ali se 
znade da su oni zamislili i organizirali izgradnju 
uzdignutih kanala, koji su služili za navodnjavanje. 
Kad su se takvi kanali raširili širom tada poznatog 
svijeta, seljaci su bili u stanju da uzgoje više po¬ 
ljoprivrednih dobara, više hrane sa znatno manje 
truda i rada. Tako je veći broj ljudi bio oslobođen 
od poljoprivrednih poslova, i sakupljajući se u gra¬ 
dovima radili su na drugim specijaliziranim poslo¬ 
vima — bavili su se zanatskim djelatnostima. 

Možda su vladari, koji su vladali ovim primi¬ 
tivnim gradovima prošlosti, željeli šire i udobnije 
kuće od onih građenih od trstike i gline u kojima 
su živjeli. Oni su tada zadužili ljude, koji su se time 
bavili, da im izgrade palače. Možda su svećenici, 
koji su smatrali da će se bogovi uvrijediti, ako nji¬ 
hovi kipovi ne budu obitavali u isto tako sjajnim 
građevinama kao vladari, tražili da se i za njih 
grade veliki i veličanstveni hramovi. Da bi zaštitili 
imovinu bogova i vladara od pljačke, crtane su i 
građene vojne utvrde oko gradova, itd. 

Tako je izrasla nova klasa stručnih ljudi, koji su 
se bavili isključivo građenjem. Ta nova klasa struč¬ 
nih ljudi bila je u stanju da raspravlja s vladarima 
i svećenicima o crtežima, konstrukciji i organizaciji 
izvođenja građevinskih radova svih vrsta, od jedno¬ 
stavnih do najsloženijih. 

Postepeni, ali sigurni napredak građenja, tehno¬ 
logije i organizacije rada, omogućili su oko 3000 
godina prije naše ere visok stepen civilizacije, čija 
su dostignuća iz Srednjeg istoka prodrla u Indiju, 
Južnu Aziju i Kinu. 

Dok je potpuno popločana cesta s ravnim ope- 
kama položenim u vapnenom mortu, pijesku i asfal¬ 
tu, Asircima (2100—609 god. prije naše ere) izgle¬ 
dala izvanrednom novošću, ideja nije bila nova. 
Graditelji u susjednoj Mezopotamiji su naučili ka¬ 


ko se izvodi takav rad, već nekoliko stoljeća ranije. 
A 2000 godina prije njih, drugi su graditelji izradili 
opeku za gradnju cesta. 

Prve poznate opeke potječu još iz prethistorij¬ 
skog doba Egipta, iz tzv. amratenskog razdoblja, 
čija kronologija nije tačno identificirana. Opeke su 
rađene od blata i sušene su na suncu. To je prvi 
trag jednog građevinskog materijala, koji je pro¬ 
izveden od čovjeka, i koji se u savršenijoj tehno¬ 
logiji sačuvao do danas, i bio je jedan od glavnih 
materijala za građenje raširen po čitavom svijetu. 
S prilično sigurnosti se može tvrditi, da je prva 
upotreba opeke u to daleko doba ljudske historije 



SI. 1: Primjer zidanja opekom u starom Egiptu, oko 
3000 god. prije naše ere 



SI 2: Detalj starog egipatskog zida od opeke, oko 
3000 god. prije naše ere 

revolucionirala i iz temelja izmijenila tadašnje gra¬ 
đenje. 

Dok su Egipćani bili na početku osnovnih sa¬ 
znanja tehnologije građenja u kamenu, u Mezopo¬ 
tamiji su već suvereno vladali gradnjom u pečenoj 
opeci. Ovaj stari narod je bio među prvima u gra¬ 
diteljstvu, od njega i okolnih kultura prihvatili su 
i naučili tehnologiju građenja ostali tada poznati 
narodi. 



SI. 3: Detalj starog egipatskog zida i drvene stropne 
konstrukcije oko 3000 god. prije naše ere 


U egiptu za vrijeme I dinastije, oko 3200 godina 
prije naše ere, upotrebljavale su se opeke sušene 
na suncu ovih veličina: 24X10X5 i 23X12X7 cm. 

U Mezopotamiji, koja se smatra kolijevkom gra¬ 
đenja opekom, u razdoblju između 3500 do 2900 
godine prije naše ere, upotrebljavala se opeka veli¬ 
čine: 20;X8,5X8 i 23X9X6,5 cm. 

Očito je, da su tadašnji graditelji imali jasnu 
predodžbu o opeci, koja se najbolje prilagođava 
čovjekovim radnim mogućnostima. 

Nekoliko tipova konstrukcija zidova od opeka i 
podova od drveta i opeke prikazani su u slikama 
1, 2, 3 i 4. U svakom 5. do 8. sloju debljih zidova 
polagao se sloj pletiva od trstike zbog poboljšanja 



SI. 4: Detalj starog egipatskog zida i podne konstruk¬ 
cije od opeke, oko 3000 god. prije naše ere. 


veze i sušenja sredine zida. Ponekad su umjesto 
pletiva u zidove polagali i tanke štapove. 

Jedan mezopotamski relijef iz 3000- godine prije 
naše ere prikazuje nekog kralja kako uručuje prvu 
košaru opeka za neke javne radove. Relijef pod¬ 
sjeća na današnje svečanosti polaganja »kamena 
temeljca«. 

9. maja ove godine skrenut je tok Nila na gra¬ 
dilištu Asuanske brane u Egiptu. Skretanje Nila 
zbog izgradnje brane, smatramo velikim poduhva¬ 
tom suvremenog građevinarstva, ali taj događaj 
nije ništa nova u historiji Egipta. 

Približno 3200. godine prije naše ere faraon Me- 
nes, ujedinitelj gornjeg i donjeg Egipta, osnovao je 
glavni grad nove moćne države, koji je kasnije 
ušao u historiju pod imenom Memfis. Da bi izgra¬ 
dio ovaj grad, Menes je poduzeo opsežne građevin¬ 
ske radove skretanja Nila. O tome izvještava grčki 
historičar Herodot*): 

»Menes, prvi vladar ujedinjenog Egipta, naj¬ 
prije je zaštitio Memfis jednim nasipom . . . Poči¬ 
njući oko stotinjak stadija (1 stadij je stara mjera 
veličine oko 180 m) iznad Memfisa, on je ispunio 
zavoj prema jugu, isušio staro korito i odveo rijeku 
tako da je tekla među brdima. Ovaj zaokret Nila, 
koji je tekao izvan njegovog starog toka, još je 
brižljivo održavan od perzijanaca ... (od 525. do 
332. godine prije naše ere, op. pisca). Kada je na 
prerezanom dijelu tlo učvršćeno od spomenutog 
Menesa, koji je bio prvi kralj, najprije je na tom 
mjestu izgradio grad, koji se sada naziva Memfis i 
koji se nalazi na uzanom dijelu Egipta, iznad njega 
on je iskopao jezero prema sjevero-zapadu . . .« itd. 

Ova izmjena toka rijeke Nila pokazuje da su 
egipatski graditelji pred 5200 godina već dobro od¬ 
makli u inženjerskim znanostima i organizaciji iz¬ 
vođenja masovnih radova. 

U historiji Egipta spominje se još jedan gra¬ 
đevinski zahvat koji se svojom veličinom uspore¬ 
đuje s ovim skretanjem Nila. 

Amenemhat III, jedan od faraona XII dinastije, 
1991. do 1795. godine prije naše ere, izgradio je 
branu dugu 20 milja i tako osposobio za poljopri¬ 
vredne svrhe oko 40 četvornih milja do tada moč¬ 
varne zemlje. Jezero koje je na taj način stvorio 
postalo je rezervoar za akumulaciju nilske vode za 
vrijeme ljetnih poplava, koja se ispuštala za vrije¬ 
me suše i upotrebljavala za navodnjavanje. 

Ovaj sistem brana i ustava bio je još u upotrebi 
za vrijeme Herodota koji u svojim zapisima piše: 
»Voda u ovoj jezero ne dotječe iz zemlje, jer je 
ovaj predio vanredno suh, ali se dovodi kanalom iz 
Nila, za 6 mjeseci teče u jezero, a za 6 mjeseci po¬ 
novno vani u Nil.« 

Poznato je da su ovom gigantskom radu pret¬ 
hodila velika ispitivanja visine vode Nila i pripre- 


*) Herodot iz Halicarnasa zvan je »otac historije'« i rođen 
je oko 489. godine prije naše ere, u jednom od starih grčkih 
gradova Male Azije. Kao mladić preselio se na otok Samos, 
gdje je radio na putopisima, i doskora ga nalazimo na otočju 
Male Azije, na karavanskim putovima koji vode u Aziju, u 
Babilonu, Armeniji, Mediji, Asiriji, Kreti, Cipru i Egiptu, 
koji je proputovao do Syene. U knjizi posvećenoj muzi Euter- 
pi opisuje Egipat i njegove znamenitosti. 

me koje su bile uobičajene i prethodile svakom va¬ 
žnijem građevinskom pothvatu u Egiptu. 

Masovnu upotrebu radne snage i razvijenu or¬ 
ganizaciju rada tražili su radovi na kopanju spoj- 
nih kanala između Crvenog i Sredozemnog mora. 

Oko 2000. godine prije naše ere, faraon Sesostris 
dao je iskopati kanal koji je preko Pelusinskog 
rukava Nila vodio do Slanih jezera, koja su u to 
doba bila spojena s Crvenim morem. Ovaj kanal je 
prvi u historiji poznati preteča Sueskog kanala. 
Nakon hiljadu godina korištenja, ovaj plovni put je 
zapušten i zatrpan pustinskim pijeskom. 

Herodot izvještava da je faraon Neho, 609. go¬ 
dine prije naše ere, pokušao ponovno uspostaviti 
ovaj kanal. Kanal je morao biti dovoljno širok ka¬ 
ko bi dvije trireme (vrsta broda na vesla) mogle 
veslati usporedo. Bilo je predviđeno, da putovanje 
ovim kanalom od Crvenog do Sredozemnog mora 
traje svega 4 dana. Na obje strane kanala, Neho je 
gradio brodove u brodogradilištima koja su još po¬ 
stojala u vrijeme Herodota- Rad na kopanju kanala 
prekinut je kao posljedica jednog proročanstva koje 
se suprostavljalo gradnji. Navodno je na ovom radu 
poginulo oko 120.000 radnika koji su u njemu su¬ 
djelovali. 



SI. 5: Gradnja brodova u jednom starom egipatskom 
brodogradisištu, oko 2560 god. prije ;naše ere 


521. godine prije naše ere, perzijski kralj Darije 
završio je kanal koji je kopao faraon Neho, i kanal 
je korišten dok nije zapušten i ponovno zatrpan. 

Za vrijeme rimske okupacije Egipta prokopan 
je novi kanal od Crvenog mora do Nila, južno od 
Kaira. Kad je propalo istočnorimsko carstvo, 640. 
godine naše ere, kanal je zaboravljen i zapušten. 
Polovinom 7. stoljeća naše ere, kada je u Meki i 
Medini, svetim muslimanskim gradovima, zavladao 
glad, kanal je uspostavljen, da bi se morskim pu¬ 
tem uputila pomoć ovim gradovima. Već sto godi¬ 
na kasnije, 767. godine kanal je hotimično zatrpan, 
da bi se iz političkih razloga spriječio daljnji trans¬ 
port pšenice ovim putem. Tek 1000 godina kasnije, 
predloženo je francuskom kralju Luju XIV da us¬ 
postavi zatrpani kanal. Uspostavljen je tek 1869. 
godine, kada su Sueskim kanalom prošli prvi bro¬ 
dovi. 


Interesantno je napomenuti, da se na Sv. Heleni 
i Napoleon bavio idejom gradnje ovog spojnog ka¬ 
nala. 



SI. 6: Relijef na jednoj grobnici starog egipatskog 
kraljevstva iz 2560. god. prije naše ere (prikazuje 
stolare i tesare na poslu) 


Prvi poznati graditelj na svijetu je Imhotep, 
koji je živio oko 3000 godina prije naše ere u Egip¬ 
tu. On je bio nepoznati mladi svećenik kada je 
faraon Zoser uočio njegovu svestranost i genijal¬ 
nost na polju nauke, građevinarstva i medicine. Uz 
podršku faraona Zosera, Imhotep je ostvario mnogo 
toga što se tada smatralo neviđenim, i kroz kratko 
vrijeme se popeo na najviše položaje carstva, na 
mjesto »velikog upravljača javnih radova čitavog 
Egipta«, a vremenom i do prvog čovjeka do fara¬ 
ona. Njegova mudrost i veliko poznavanje raznih 
znanosti učinili su ga besmrtnim u egipatskoj, a 
kasnije i svjetskoj historiji. Njegove mudre izreke 
postale su 1000 godina poslije njegove smrti naro¬ 
dno blago, a 2000 godina nakon smrti proglašen je 
božanstvom i u njegovu su čast izgrađeni veličan¬ 
stveni hramovi u kojima je glorificiran. Od Grka 
je poistovjećen s Asklepiosom, bogom medicine. Na 
građevinskom polju on je uveo novu tehnologiju 
građenja, nove građevinske elemente i novi tip fa¬ 
raonskih grobnica, koje su postale svjetski poznate 
pod imenom piramide. 

Umjesto tada uvriježenog zidanja opekama od 
blata sušenih na suncu, Imhotep je zidao s klesa- 
nim kamenom. On je, također, prekinuo tradiciju 
građenja niskih četvrtastih grobnica zvanih »ma- 
stabe«, izmjenivši plan gradnje druge Zoserove 
grobnice, dodavši jednu mastabu nad drugom, sma¬ 
njivši svakoj gornjoj veličinu u odnosu na donju. 
Rezultat ovog načina građenja bila je prva stepe- * 
nasta piramida izgrađena u historiji Egipta. Ova 
piramida je preteča kasnijih »pravih« piramida. 
Oko ove piramide, koja je građena na 6 stepena, 
Imhotep je izgradio niz drugih građevina, koje su 
bez sumnje kamene kopije nekadašnjih sličnih 
objekata građenih od blata. U izgradnji ovih gra¬ 
đevina Imhotep je prvi put u historiji građevinar¬ 
stva primijenio kamene stupove i potpore, čijoj se 
ljepoti još i danas divimo. 

Tehnologija građenja i obrađivanja kamena raz¬ 
vijena je u kasnijim stoljećima upravo do savršen¬ 
stva. Naročito zapanjuje način vađenja, obrađiva¬ 
nja i prenosa golemih granitnih blokova, koji su 
vađeni u kamenolomima kod Asuana. Znakovi ovog 
kiklopskog rada mogu se vidjeti još i danas. Blo¬ 
kovi su bili precizno odcjepljivani od litice izra¬ 
dom proreza, pomoću bakrenih dlijeta. U proreze 

su kasnije umetali drvene klinove, koje su moče¬ 
njem bubrili i tako cijepali liticu. 

I obeliske su vadili na isti način, ali je njiho¬ 
vom vađenju prethodilo svestrano ispitivanje litice, 
kopanjem uskih tunela ispod budućeg obeliska, 



Imhotepa za faraona Zosera, oko 3000 god. prije naše 
ere. Plan ovog objekta je tri puta izmijenjen tokom 
građenja. Veličina baze piramide je približno 
137X119 m, a visina oko 65 m 

zbog ispitivanja njegove strukture i utvrđivanja 
eventualnih grešaka. Takav jedan odcjepljeni obe¬ 
lisk, i kasnije napušten zbog grešaka u kvaliteti, 
može se još i danas vidjeti u Asuanskom kameno¬ 
lomu. 



SI. 8: Današnji izgled Zoserove piramide. Piramida 
je građena od malih kamenih blokova, pa izdaleka 
izgleda kao da je od opeke 

Posebno zadivljuje tačnost obrade bridova i 
kvalitet poliranja površina divnog crveno-crnog 
kamena. Postoji nekoliko pretpostavki o upotreb- 
ljavanom alatu i načinu obrade, koja bi i s današ¬ 
njim sredstvima rada bila značajan zadatak. 

Uporedo s vađenjem i obrađivanjem razvila se 
i posebna tehnika prenosa teških tereta pomoću 
splavi i pomoću saonica. Put ispred saonica se poli¬ 
jevao razmućenim muljem da bi se smanjilo tre¬ 
nje. Na ovaj način prevezeni su blokovi teški do 
više stotina tona. 

Objekti, čija tehnologija i organizacija građenja 
veoma zanima učenjake svijeta, nesumnjivo su pi¬ 
ramide. Najveća od njih, Keopsova, građena je oko 


2700 godina prije naše ere. Baza joj je pačetvorina 
sa stranama koje su 230 m duge, površina baze iz¬ 
nosi 52900 m 2 , dok joj visina iznosi 146,6 m. Gra¬ 
đena je od kamenih blokova 2,5 tone težine, ali 
ima i pojedinih komada koji su i do 400 tona teški. 
Ukupno je u ovu piramidu ugrađeno 2,5 milijuna 
kamenih blokova, težine oko 5,75 milijuna tona; 
kubatura piramide iznosi 2,585 milijuna m 3 . 



SI. 9: Ansanski kamenolomi s tragovima rada kojeg 
su ostavili klesari pred nekoliko tisuća godina 



SI. 10: Prijenos kamenog kipa od oko 601 u starom 
Egiptu, oko 1800 god. prije naše ere. Kip, koji je 
učvršćen na drvenim saonama, vuku 172 radnika. 
Predradnik na kipu daje upute. Da bi se olakšalo 
trenje, jedan radnik polijeva put. 

Nije nam poznato kako su egipatski graditelji 
gradili piramide. Nisu imali dizalica, koluturnika i 
vitla, upotrebljavali su jedino polugu, saone, valj¬ 
ke, konop za vuču, visak i konop za određivanje 
pravaca. 



SI. 11: Relijef, na zidu jedne palače u Ninive iz 660 
god. prije naše ere, pokazuje, da se način prijenosa 
teških tereta nakon više od 1200 godina nije izmijenio. 
Kip vuku 4 reda od po 14 radnika, stražnji dio kipa 
olakšava posebna grupa radnika pomoću klina i 
poluge s pontona iz kojeg je kip iskrcan. Jedan od 
četiri nadglednika, koji stoje na samom kipu, preko 
trube daje upute. 

Jedini podaci o gradnji koji su stigli do nas, 
preneseni su od Herodota, oko 450 godine prije na¬ 
še ere, a vrijeme koje on opisuje je više od 2000 
godina prije njega, zato njegovi podaci nisu dovolj¬ 
no vjerodostojni. 



SI. 12: Presjek kroz Keopsovu piramidu. Navodno je 
i ova piramida tokom gradnje tri puta povećavana 

Herodot se poziva na vodiča-tumača, koji mu 
je ispričao ono što je predajom došlo do njega. 
Prema kazivanju Keops je na početku svog vlada¬ 
nja dao zatvoriti sve hramove, a narod poslao na 
prisilni rad u kamenolome u brdima Arapske pu¬ 
stinje, na istočnoj obali Nila. Prema Herodotu, 
100.000 ljudi, izmjenjujući se svaki tri mjeseca, ra¬ 
dilo je 10 godina na vađenju kamenih blokova, nji¬ 
hovom prijevozu preko Nila do ruba Libijske pu¬ 
stinje, na istočnoj obali Nila. Prema Herodotu, 
kove, gradio podzemnu grobnicu i zaobilazni kanal 
oko piramide. Daljnjih 20 godina je narod gradio 
piramidu. 


Herodot opisuje i tehnologiju rada: 

»Piramida je građena u slojevima na tvrđavski 
način kako se to naziva ili prema drugima na ste- 
penasti način. Kada je piramida bila završena u 
ovom obliku, podizalo se preostalo kamenje na nje¬ 
govo mjesto pomoću strojeva načinjenih od kratkih 
drvenih greda. Prvi stroj dizao ih je od tla na vrh 
prve stepenice. Na ovome je bio drugi stroj koji je 
prihvatio kamen od njegova prispjeća i prenio ga 
na drugu stepenicu, odakle ga je treći stroj prenio 
na još više. Bilo je onoliko strojeva koliko je bilo 



SI. 13: Grupa piramida kod Kaira. Krajnja desno je 
Keopsova piramida. Na vrhu piramide, u sredini, vide 
se ostaci vanjskog obloga 


stepenica na piramidi, ali je moguće da je bio samo 
jedan stroj koji se mogao lakoćom pomicati i pre¬ 
mještao iz sloja na sloj kako se kamen dizao. Oba 
načina se daju i zato ih oba i spominjem. Gornji 
dio piramide završen je ranije, zatim srednji a na 
kraju dio koji je najniži i najbliži zemlji.« (Hero¬ 
dot II, 125). 

Arheološka otkrića nisu uspjela potvrditi Hero- 
dotovo svjedočanstvo kao cjelinu. U problemu na¬ 
čina građenja piramida nije još rečena posljednja 
riječ. 

Postoje opravdana mišljenja da gradnja pirami¬ 
da nije’rezultat rada robova i potlačenog naroda, 

već rezultat organiziranih plaćenih javnih radova 
za vrijeme poplava Nila kada egipatsko stanovni¬ 
štvo nije moglo raditi u poljima. Prema ovoj teoriji 
gradnje piramida su rezultat mudre socijalne skrbi, 
a ne plod hira pojedinih despota. U prilog ovoj te¬ 
oriji ide i natpis na Keopsovoj piramidi, koji je bio 
još na mjestu u vrijeme Herodota i koji je kazivao 
koliko se za radnike utrošilo mrkve, luka i čišnjaka. 



SI. 14: Herodotov »stroj od kratkih drveta«, prema 
J. P. Laueru: Le Probleme des pyramides d’Egyptc 

Ni način građenja koji opisuje Herodot nije po¬ 
tvrđen. Dapače, svi su znaci da je piramida gra¬ 
đena pomoću pješćane rampe građene na jednoj 
strani piramide po kojoj su kameni blokovi vučeni. 
Poznato egiptolog Petrie je na osnovu jednostavne 
računice dokazao da su i Herodotovi podaci o broju 
radnika pretjerani. 

Zna se da su radnici koji su vadili kamen bili 
podijeljeni u skupine radnika ili družine. Svaka 
družina je imala svoje ime i tačno obilježavala svo¬ 
je kamenje. Na kamenim blokovima piramida na¬ 
đeni su slijedeći nazivi: »Družina stepenaste pira¬ 
mide«, »Družina lađe«, »Snažna družina«, »Izdrž¬ 
ljiva družina«, »Družina žezla«, »Južna družina«, 
»Sjeverna družina«, itd. 

Kod nekih piramida otkriveni su ostaci naselja 
koja su služila za smještaj radnika zaposlenih na 
izgradnji. Naselje pored Keopsove piramide ocije¬ 
njeno je za oko 4000 ljudi. Pretpostavlja se da su 
tu stanovali stručni radnici s izučenim pomoćnim 
radnicima, dok su seljaci povremeno vadili i dovla¬ 
čili kamen. 

Bez obzira na način na koji je piramida građe¬ 
na, ta je gradnja velik građevinski i organizacioni 
poduhvat, koji je iziskivao svjesno organiziranu i 
rukovođenu masovnu radnu snagu, čije organizira¬ 
nje nije bio samo stručni problem organizacije pro¬ 
izvodnog toka već i problem transporta, smještaja, 
ishrane i sličnih problema koji prate sva gradilišta, 


i sigurno na ovakvom i sličnim objektima nisu bili 
malog opsega. 

Veličinu Keopsove piramide pokazuju slijedeći 
podaci: 

Po težini, u Keopsovu piramidu je ugrađeno 19 
puta više materijala nego u neboder Empire State 
Building, koji teži oko 305.000 tona, dok Eifelov 
toranj teži 7000 tona. 

Napoleon je na Svetoj Heleni izračunao, da bi 
se s kamenom triju piramida izgrađenih u Gizi — 
Keopsova, Kefrenova i Mikerinova — francuska 
kopnena granica mogla opasati zidom približno 
30 cm debelim, a 3 m visokim. 

S brojem radnika koje navodi Herodot, ali s 
današnjim suvremenim sredstvima rada, moglo bi 
se izgraditi 80 piramida veličine Keopsove. Od 
armiranog betona moglo bi se izgraditi oko 240 pi¬ 
ramida, ali ne bi bile trajne kao Keopsova i koštale 
bi oko 15 milijuna dolara. 

Interesantno je napomenuti da je brzina, koja 
bi se danas mogla postići kod gradnje piramide kao 
što je Keopsova, rezultat napretka tehnike koji je 
postignut u posljednje dvije generacije, dok bi se 
još pred 100 godina gradila jednako sporo i primi¬ 
tivno kao pred 5000 godina. 

Izgradnja velikih objekata s kojima se susre¬ 
ćemo kroz historiju građenja je tražila solidno po¬ 
znavanje problema njihovog temeljenja. Dokaz o 
tome nalazimo na mnogim objektima, a naročito na 
gradnji velike piramide Zauiet-El-Aiyon, koja je 
napuštena u fazi temeljenja, vjerojatno, jer je tlo 
na kojem je temeljena popuštalo te je postojala 
opasnost velikog, a možda i nejednolikog slijeganja 
pod teretom budućeg objekta. 

Na gradnji ove piramide se jasno vidi redoslijed 
rada: gradnji su prethodili zamašni radovi temelje- 



Sl. 15: Detalj kamene konstrukcije piramida. Na sltci 
se jasno vidi vanjska obloga i unutarnja jezgra od 
velikih blokova. Vanjska obloga je na većini piramida 
skinuta i upotrebljena za gradnju Kaira u Srednjem 
vijeku 

nj a i izgradnja podzemne grobnice i njenih prilaza, 
zatim bi se iskopani jarci zasuli i tek bi tada zapo¬ 
čela gradnja unutarnje kamene strukture piramide, 
koja se završavala s vanjskom oblogom. Ovaj redo¬ 
slijed je zadržan i kod piramida koje su temeljene 
na kamenu, pa su prije same gradnje u litici izbu¬ 
šeni prilazi i grobnica. 

Kasnije, kad su Egipćani napustili pokapanje 
faraona u piramide, njihove su grobove kopali u 
hridinama u blizini Teba i u Dolini kraljeva, te u 
toj vrsti radova stekli veliko iskustvo i savršenstvo. 
O vještini u građenju podzemnih prostorija naj¬ 
rječitije govori poznati podzemni hram Ramsesa 
III Abu-Simbel u Gornjem Egiptu. 



SI. 16: Dio unutrašnjosti podzemnog hrama Abu 
Simbel, koji je isklesan u hridi, i koji se sada 
premješta na drugo mjesto, da bi se spasio od 
potapanja vodama novog asuanskog jezera 

Egipćani nisu bili jedini narod Bliskog Istoka 
koji je u Starom vijeku gradnjom piramida težio 
k visini, vjerujući da se do bogova može doći pe¬ 
njanjem u visinu. Zato su asirci i babilonci u sre¬ 
dištu svojih gradova gradili hramove s visokom 
kulom od opeka. Herodot ovako opisuje toranj u 
gradu Babilonu, za koji se pretpostavlja da je bio 
biblijski »babilonski toranj«: 

»U sredini ograđenog prostora bila je čvrsta 
zidana kula Vs milje u dužinu i širinu (oko 200 m) 
na kojoj je bila podignuta druga kula, a na ovoj 
treća i tako dalje do osme. Uspon na gornje kule 
je izrađen s vanjske strane oko svih kula... Na 
najgornjoj kuli je velik hram ... « itd. 


Do nas su stigli dokazi, da su ovi stari graditelji 
osim s tehnikom građenja, vladali i osnovnim sa¬ 
znanjima o organizaciji rada. 

Babilonski kralj Hamurabi, 1728. do 1686. prije 
naše ere, uveo je u svoje vrijeme određenije mjere 
za organizaciju rada, među kojima se spominju: 
planiranje, kontrola proizvodnje, vođenje knjiga s 
priznanicama, proračunavan je potrebnog broja rad¬ 
nika i radnih dana, upute za početak rada i radova 
koji slijede, opis rada i podaci o potrebnom radnom 
vremenu i minimalnoj nadnici. Ovi podaci su veo¬ 
ma bliski suvremenim pojmovima o organizaciji 
rada. 

Dokaz o nekadašnjoj organizaciji rada dolazi 
nam i preko nešto mlađe evidencije radnog učinka 
na gradnji kineskog zida, oko 200 godina prije na¬ 
še ere. U tzv. »han štapićima« uneseni su podaci o 
učinku počenja cigle u ukupnim iznosima, i po čo¬ 
vjeku. Ovi podaci glase: »Na dan ... 4 radnika su 
izradila 420 opeka, a to čini. . . « 

Do nas su stigli dokazi, da su nekadašnji gradi¬ 
telji i organizatori građenja nailazili u ostvarenju 
svojih zadataka i na teškoće. O njima govori Knji¬ 
ga kraljeva u bibliji. Za gradnju hrama i palače 
kralja Salamona organizirano je 30.000 drvosječa, 
koji su u partijama od po 10.000 ljudi sjekli drvo 
i pripremali kamen za gradnju u brdima Libana. 
Rad je bio tako organiziran, da je svaka partija 
provodila na radu 1 mjesec, a kod svojih kuća 2 
mjeseca. Osim ove partije radnika, u radu su još 
sudjelovali: 70000 nosača tereta koji su kamen i 
drvo dovlačili do mora, odakle se brodovima pre¬ 
vozio u Izrael; 80000 klesara, koji su obrađivali 
kamen i 3300 službenika koji su nadgledali i ravnali 
poslom. Vjerojatno je rad ovih grupa bio organi¬ 
ziran u smjenama, jednako kao i grupa drvosječa. 
Hram koji je bio 60 kubita dug, 20 kubita širok i 
30 visok, gradio se 7 godina (1 kubit je oko 45 cm), 
dok se palača, koja je bila veća, 100 kubita duga, 
50 široka i 20 visoka, gradila 15 godina. Ovaj ma¬ 
sovni rad je toliko opteretio narod, da je kasnije 
izbio ustanak. Ali i pored toga je ovaj slučaj pre¬ 
tjerivanja u zahtjevima zaboravljen, i doba u ko¬ 
jem se gradnja odvijala, nazvano je i ostalo u sje¬ 
ćanju kao »zlatno doba«. 

Jedno od poznatih svjetskih čuda Starog vijeka, 
viseći vrtovi kraljice Semiramis, zasađeni su na po¬ 
sebno izgrađenim terasama, koje su bile podržava¬ 
ne od stupova. Terase su bile izolirane slojevima 
asfalta i platna. Tehnologija izolacije krovova, od 
onda do danas nije se mnogo izmijenila. Drveno 
vitlo je preko drvenog točka pokretalo glinene ka- 
bliće učvršćene na jednom lancu. Ovi kablići su 
danonoćno izvlačili vodu iz podzemlja građevine i 
natapali vrtove. 

Danas se na mjestu gdje su se nalazili ovi vrto¬ 
vi, nalazi veliki park uz jednu kraljevsku palaču. 

Nabupolasar, oko 500 godina prije naše ere, otac 
poznatog babilonskog kralja Nabukodonosara, bio 
je najbolji graditelj svog doba. On je izgradio most 
preko Eufra u samom Babilonu, koji je stajao sto¬ 
ljećima i također bio smatran jednim od svjetskih 

čuda. Most je imao stubove u vodnom toku Eufra- 
ta, koji su bili građeni od pečene opeke i kamena. 
Nosivost konstrukcija mosta bila je drvena i duga 
390 metara. 

Također oko 500 godine prije naše ere graditelji 
u hetitskom glavnom gradu Hatus, izgraditi su ono 
što se naziva i smatra prvom željeznicom na svi¬ 
jetu- Uzduž popločanih gradskih ulica, kojima su 
se kretale svečane religiozne povorke, bila je izra¬ 
đena užljebina za vođenje točkova svetih kola s 
božjim kipom. Legenda kaže, da je to bilo učinjeno 
da se božja kola ne bi negdje zabola ili sukobila, 
jer se nije znalo što je sve u stanju da učini jedan 
bog kad je srdit. 

Uporedo s gradnjom objekata unapređivana je 
i izgradnja gradova. 

Kada je bila od kralja Nabukodonosara nare¬ 
đena ponovna izgradnja Babilona arhitekti, crtači 
i graditelji, iz čitavog tada poznatog svijeta, bili su 
pozvani da uzmu učešća u izgradnji. Kažu, da je 
završen glavni grad veoma skladno igzedao, a nje¬ 
gove ulice bile su nazvane imenima, kao što su: 
Ulica u koju neprijatelj neće nikada imati pristu¬ 
pa i si. 

Stari graditelji na Kreti gradili su veličanstvene 
palače, koje su imale kanalizacione cijevi od kera¬ 
mike za odvodnju vode iz kupatila. 

Stari grad Antiohija, današnja Aleksandreta u 
Turskoj, bio je prvi poznati grad na svijetu ,koji 
je imao javnu uličnu rasvjetu. To je bilo 350. godi¬ 
ne naše ere. 

Stari kraljevi arapskog poluotoka izgradili su 
prvi irigacioni nasip na svijetu, koji je bio na milje 
dug. Nasip, čiju je gradnju započeo legendarni šeik 
Lukman Ibn-Ad, snabdjevao je natapnom vodom 
dolinu u blizini Ma’riba, u jugoazpadnom dijelu 
Arapskog poluotoka. Nasip je oko hiljadu godina 
služio svojoj svrsi, dok ga zub vremena nije srušio. 

Među velikim dostignućima starih arapskih gra¬ 
ditelja spadaju i stambene zgrade, građene od gra¬ 
nita i opeka do 20 spratova visine, i pomno isko¬ 
pani podzemni vodovodi, zvani »kanat«, koji su 
vodili vodu od podnožja brežuljaka u suhe doline. 

Stari arapski graditelji su znatno unapredili 
građenje utvrda. Jedna jednostavna, ali i efikasna 
novost, bila je građenje tvrđavskih ulaza u obliku 
slova »L«; onaj koji je ulazio kroz ovakva vrata 
morao se dvaput okretati pod pravim kutom i nije 
mogao izvana ni vidjeti ni gađati u unutrašnjost 
tako građenih tvrđava. 



SI. 17: 3500 godina stara slika (iz 1550 god. prije naše 
ere) iz jednog hrama u Memfisu, prikazuje upotrebu 
teglećih životinja za prijevoze u građevinarstvu. Tri 
fenička radnika s tri para volova prijevoze jedan 
teški kameni blok na drvenim saonama 


Glavni izvor snage za gradnju nebrojenih gra¬ 
đevina prošlosti, od kojih se sačuvao samo mali 
broj, bili su ljudski mišići i spretnost čovječjih ru¬ 
ku. Ovoj snazi se kasnije pridružila snaga pripi¬ 
tomljenih teglećih životinja, snaga vode i vjetra. 

Prva praktična upotreba vjetrenjače za pogon 
mlinova uslijedila je u davno doba, pred nekoliko 
hiljada godina, također u Srednjem istoku. Ali još 
prije toga graditelji mlinova su upotrebljavali vo¬ 
dnu snagu za okretanje mlinskih točkova. U ovu 
svrhu su iskorištavali lađe na Tigrisu, na koje su 
bili ugrađeni kameni mlinovi različitih vrsta, koji 
su bili tjerani točkovima na koje je voda udarala 
odogo, i tako ih pokretala. Do 1776- godine naše ere 
ovo su bili jedini izvori snage s kojima se čovje¬ 
čanstvo služilo. 

SI. 18: Pregled vodećih civilizacija kroz vjekove i 
primijenjene izvore snage 

Tko su ti stari graditelji koji su bili u stanju da 
zamisle i organiziraju ostvarenje projekata koji su 
premašivali snagu jednog čovjeka, projekte koji 
su tražili učešće stotinu, hiljada i više hiljada ljudi 
organiziranih i vođenih k ostvarenju zajedničkog 
cilja? Historija posvećuje stranice, poglavlja i či¬ 
tave biblioteke vladarima, filozofima i umjetnicima; 
ali je veoma malo prostora posvećeno ljudima koji 
su izgradili objekte, koji su njima omogućili ula¬ 
zak u historiju. Međutim, historija civilizacije i 
uspona pripada podjednako i ovoj malenoj grupi 
ljudi čiji je genije ležao u građenju. 

Jedna od tajna uspjeha ovih starih graditelja 
leži u tome, što se u dalekoj prošlosti nisu trebali 
žuriti, a druga u prirodnoj otpornosti i održivosti 
materijala. 

Veliki su ljudi izgradili velike države, ali one 
su prije ili kasnije propale. Ukusi i stilovi se mije¬ 
njaju. Tako je u umjetnosti, filozofiji i u politici. 
Ali kroz historiju građenja, tehnologija je s mu¬ 
kom, ali sigurno napredovala. 

Dok su se carstva razvijala i propadala, dok su 
oblici vladavina lutajući kružili, znanosti razbuk¬ 
tale i gasile, graditelji su se polako, ali sigurno, 
uspinjali gradeći zidove, palače i hramove, popio- 

čavajući ulice, kopajući, petljajući i krpareći i po¬ 
boljšavajući oruđe, gradili su kasnije bolje nego 
ranije. Mada njihova imena većinom nisu poznata, 
njihova djela često prelaze plejade generacija, a 
neki od njih izgrađeni objekti stoje još i danas, 
kao dokaz njihove izvanredne stručnosti, fantazije 
i organizacione sposobnosti. 


LITERATURA: 

M. A. Murray’s: The splendour that was Egypt, 
W. B. Emery: Archaic Egypt, 

I. E. S. Edwards: The pyramids of Egypt, 
Samivel: The glory of Egypt, 
i dr. 


ODREĐIVANJE EKONOMIČNE VISINE 
ARMIRANO-BETONSKIH GREDA 

Ing. Ante Vukov, Split 


1. Uvod 

Pri dimenzioniranju konstrukcija obično se za¬ 
dovoljavamo time, da provjereni naponi ostanu u 
granici dopuštenih. Međutim, pri izboru dimenzija 
smo, s jedne strane, ograničeni konstruktivnim 
uslovima, a, s druge strane, dopuštenim naponom. 
U rasponu gornjih granica najpovoljnije će biti one 
dimenzije kod kojih je konstrukcija najjeftinija. 

Predmet ovog razmatranja bit će određivanje 
najekonomičnije visine kod koje će ukupna suma 
troškova za ugrađenu armaturu, beton i za oplatu, 
biti najmanja. Formule za određivanje ekonomske 
visine izvest će se u drugom obliku negoli ih su¬ 
srećemo u literaturi i bit će ukazano na neke nove 
elemente, koji do sada nisu bili tretirani. 

Dogodi li se da minimalni troškovi leže u po¬ 
dručju prekoračenog dopuštenog napona betona, 
znači, treba poboljšati kvalitet betona ili povećati 
visinu nosača. U izvodima uobičajeni izraz za visi¬ 
nu betonske grede pretvoren je u izraz: 

M 1 

h = k-, gdje je k =-, 

K (i-i/s) 

n E ;l 

odnosno s =-, n —- 

a J a b + n E b 

Vrijednosti koeficijenta »k« (cm 2 /kg) date su u ta¬ 
beli 1. 


Tabela 1 


Naponi 

betona 

K) 

Naponi čelika (o R ) 

1400 

1600 

1800 

30 

0,000759 

0,000660 

0,000583 

60 

0,000793 

0,000688 

0,000606 

90 

0,000822 

0,000710 

0,000625 

Prosječno 

0,000800 

0,000700 

0,000600 


Vrijednost koeficijenta »k« mijenja se u uskim 
granicama, pa se u izvodima može ta veličina sma¬ 
trati konstantnom. U stvari, ako se uzme prosječni 
najniži napon u betonu 30 kg/cm 2 za presjek u ko¬ 
jem se određuje ekonomska visina, onda najveća 


razlika u površini armature, koja nastaje zato što 
je »k« uzet kao konstanta, može iznositi do 5°/o, a 
time najveća odstupanja u ekonomskoj visini do 
cca 2,5%. 

2. Armirano-betonska ploča* 

Troškovi armirano-betonske ploče sastoje se od 
troškova ugrađene armature, betona, te oplate. 
Troškovi oplate praktički se ne mijenjaju s deblji¬ 
nom ploče. 

Ako su: 

T a — troškovi ugrađene armature 
T b — troškovi ugrađenog betona 
T 0 — troškovi oplate, 

koji su jednaki: 

M 

T a = 1,20 . Y • 5 • k— • 1 • 1,0 C a 

h 

T b -= (a + h) • 1 • 1,0 • C b 
T 0 = 1,0 • 1 • C 0 . 

Ovdje je: 

C a = cijena ugrađene armature po kg 
C b = cijena 1 m 3 ugrađenog betona 
C 0 = cijena 1 m 2 oplate 
1 = dužina ploče 

y = 0,79 kg/m težina šipke čelika dužine 
1 m, a površine 1 cm 2 
5 = koeficijent ravnomjerne raspodjele 

armature 

k = koeficijent prema tabeli 1 
1,2 = povećanje na račun razdjelne arma¬ 
ture. 

Orijentacione vrijednosti koeficijenta 5 neka su: 


a) ploča 

slobodni nosač.— 1,00 —1,30 

upeti nosač.= 1,60 — 2,00 

kontinuirani nosač . . . . •=? 1,20 —1,50 

križno-armirana, slobodna . = 0,90 — 1,20 
križno-armirana, kontinuir. . = 1,20—-1,50 


* Ing. O. Werner obradio je detaljno utjecaj vlastite 
težine na ekonomsku visinu ploča i greda, V« Tehnički 
list 23—24/1935. 

b) greda 

slobodni nosač.= 1,20 — 1,40 

upeti nosač.= 1,30 — 2,30 

kontinuirani nosač . . . . = 1,20 —1,50 

Statička visina kod koje će troškovi biti najniži, 
dobit će se tako, da se izraz za ukupne troškove 
derivira po h i izjednači sa 0. 

dST M 

-= 0 = — 1,20 • y • 5 • k-+ C b , ili 

dh h 2 

h _ i / 1,20 - y • 5 • k • M • C a 
V C b 

, Optimalna statička visina proporcionalna je 
drugom korjenu iz momenta savijanja i cijene 
ugrađene armature, a obrnuto proporcionalna dru¬ 
gom korjenu iz cijene ugrađenog betona. 

Kod kontinuiranih nosača najbolje je računati 
s maksimalnim momentom u polju. Utjecaj ostalih 
polja dobije se pravilnim odabiranjem koeficijen¬ 
ta 6- Kod kontinuiranih nosača s različitim poljima, 
može se tražiti ekonomska visina za svako polje 
posebno, a ekonomska visina nosača dobit će se 
kao prosječna ekonomska visina svih polja. 

Primjer 1 

Na armirano betonsku ploču djeluje moment 
savijanja 460 kgm. Treba odrediti debljinu ploče 
kod koje će troškovi biti najmanji. 


Neka je: 


5 

k 

C* 

C b 

h o 


= 1,25 
= 0,0007 
= 196 Din/kg 
= 14860 Din/m 3 



1,20 • 0,79 • 1,25 • 0,0007 • 460 • 196 
14860 


= 7,1 cm. 


Na slici 1 dati su troškovi ploče kao funkcija 
statičke visine. Najniži troškovi iznose 2290 Din/m 2 , 
kod statičke visine 7,1 cm, odnosno ploče debele 
7,1 + 1,4 = 8,5 cm (troškovi oplate nisu uračunati). 

Propisi daju manje dopuštene napone za isti 
profil šipaka u ploči do 12 cm, negoli u ploči veće 
debljine. Troškovi ugrađene armature imaju stoga 
različite vrijednosti lijevo i desno od d = 12 cm. 

Izraze li se troškovi ploče debljine 12 cm sa: 


M 

T 12 = 1,20 • y • 5 • ki-C a + 0,12 • C b ... (1) 

0,12 

a troškovi ploče optimalne debljine 
(kod koje su troškovi minimalni): 

M 

T 0 = 1,20 • y • 6 • k-C a + (h 0 + a) • C b ... (2) 

h 0 



gdje je: 


h n = 


1,20 • Y • 5 • k ■ M • C a 


Uvrsti li se u gornje izraze prosječne vrijedno¬ 
sti za: 


6 = 1,05 

k = 0,0007 
k x = 0,0006. 

Koeficijenti k i k 1 uzeti su uz pretpostavku, da 
će se za ploču upotrebiti profili do 10 mm. Za veće 
profile bili bi dopušteni drukčiji naponi, ali njihov 
odnos bi se malo promijenio. Podijelimo li izraz 
(1) sa (2) i pomnožimo sa 100, dolazi se do izraza: 

M • Ca 

5,68-+ 120 

C b 

p = -’ _ 

52,72 • 15 

koji daje prosječne troškove ploče debele 12 cm 
izraženo u °/o troškova ploče optimalne debljine. 

Kod h 0 = 7,6 cm ( —^ a - = 8,32 j troškovi se takve 

ploče izjednačuju s troškovima ploče debele 12 cm. 
Ako optimalna debljina padne tik pred 12 cm, mak- 

simalna razlika troškova ploče optimalne debljine 
i ploče 12 cm iznosi cca 7%. Iz ovog se može za¬ 
ključiti, da ploče debele od 9 do 12 cm su skuplje 
od ploča debelih 12 cm, pa takve ploče ne bi tre¬ 
balo upotrebljavati. 

U računu nije uvedeno povećanje momenta sa¬ 
vijanja uslijed razlike vlastite težine. Ploča debela 
12 cm uz to ima prednost nad tanjim pločama, što 
kod opterećenja istim momentom ima niže napre¬ 
zanje u betonu. 

Izjednači li se izraze (1) i (2) tako da se u izrazu 
(2) osnovnom momentu savijanja pribroji moment 


kojeg daje razlika u težini tanje i deblje ploče, te 
uvrste iste vrijednosti kao i prije za y, 5, k, k x i 

C b 

uvede prosječna vrijednost-= 60, može se iz- 

C a 

raži ti h 0 kao funkcija raspona ploče. 


Tabela 2 


Raspon ploče (m) 

5 

0 

1 

2 

3 

4 

5 

6 

0.60 

7,6 

7,7 

7,8 

8,1 

8,4 

8,7 

9,0 

0,80 

7,6 

7,4 

7,9 

8,3 

8,6 

8,9 

9,2 

1,00 

7,6 

7,7 

8,0 

8,4 

8,7 

9,1 

9,4 

1,20 

6,6 

7,8 

8,10 

8,5 

8,8 

9,2 

9,5 


Granične visine u ovoj tabeli su one, kod kojih su 
troškovi jednaki troškovima ploče 12 cm. 

3. Križno-armirana ploča 

Troškovi križno-armirane ploče sastojat će se 
iz troškova ugrađenog betona, armature položene 
u dva smjera, te oplate. 

Ovi troškovi mogu se izraziti: 

= ( a x hx) * lx ' * Cb 

M x 

T a * = Y -5-k-1* • l y • C a 

h* 

My 

T ay = Y • 8 • k-l x • l y • C a 

hy 

T _ i . 1 . C 

- L o — A x A y > 

g,dje indeks x i y označava stranu ploče, odnosno 
§unjer polaganja armature. j’ 

Statička visina, kod koje su troškovi najniži, 
dobit će se tako, da se izraz za ukupne troškove 
derivira po h i izjednači sa 0. Izvod će se pojedno- * 
stavniti, ako se uzme srednja statička visina za oba 
smjera armiranja: 

dST C a 

- = — y • 5 * k-(M x + M v ) + C b = 0, 

dh h 2 

te odatle: 

h = -]] V‘&-fc(M x + M y ).C a . 

V C b 

Primjer 2 

Višekatni stambeni objekt u Zadru bio je pred¬ 
viđen da se temelji na križno-armiranoj kontra- 
ploči debljine 35 cm. Trebalo je ispitati ekonomsku 
opravdanost upotrebe ovako debele ploče. 

Poznate su veličine: 

M x = 2300 kgm 
My = 1330 kgm 
5 = 1,22 
C a = 196 Din/kg 
C b = 14.860 Din/m 3 . 

Jedinične cijene ugrađene armature i betona, 
dao je izvođač GP »Ivan Lavčević«, Split: 

a / 0/79 1,22 • 0,0007 (2300 + 1330) • 196 

h ° = V 14 860 

h 0 — 18 cm. 



T v = 2n • y • F v (b + h + 2D + lld —3a) • 1 • C y • 
Praktično se može uzeti da je 2 D-bll d— 3a =*= 0 
T b = (a + h) • b • 1 • C b 
T 0 = [b + 2 • (a + h)] • 1 • C 0 . 


Ovdje nove oznake znače: 

T v = troškovi 1 kg ugrađenih vilica 
n = broj vilica po m nosača 
D = promjer glavne armature 
d = promjer vilice 
F v = površina presjeka vilice 
C v = cijena 1 kg ugrađenih vilica 
a — udaljenost težišta vlačne armature od ruba 
betona 

b = širina grede. 

Najjeftiniji presjek bit će kad je: 


d£T rh »i M 


C a +2n • y • F v • 


C„ + b • C b + 2 C„ 


odnosno: 

h n : 


I y • 8 • k • M 

•c a 

V b • C b +2C 0 +2n • 

Y • F v • C v 


Primjer 3 

Zadata je armirano betonska greda široka 40 cm, 
opterećena momentom 8700 kgm. Treba odrediti 
ekonomičnu visinu. 


Neka je još zadato: 
C a = 165 din/kg 
C v = 208 din/kg 
C b = 14 950 din/m 3 
C 0 = 2 640 din/m 2 
5 = 1,08 
k = 0,0008 
n = 5 kom/m. 


Prihvaćena je debljina ploče 21 cm. Odstupanje 
od ekonomske visine povlači i znatno povećanje 
troškova. Ako bi se uzela debljina ploče 35 cm, 
bili bi povećani troškovi za oko 850 Din/m 2 , od¬ 
nosno 510 000 Din za čitavu temeljnu ploču. 

4. Armirano-betonska greda 

Širina armirano-betonske grede je često već 
unaprijed konstruktivno određena. Troškovi će 
ovdje samo varirati s visinom grede. 

Najekonomičniji presjek dobit će se kad je: 

T = T a + T v + T b + T 0 min 

gdje je: 

T a = Y • 5 • k ^ ■ 1 ' C, 


Neka su vilice 0 6 mm. 

0,79 • 1,08 • 0,0008 • 8700 • 165 
h ° = V0,40 • 14950 + 2 • 2640+2,5 • 0,79 • 0,28 • 208 

h 0 = 29,6 cm, ili 
v = 29,6 + 4,4 = 34 cm. 

Na slici 4 dati su stvarni troškovi (računajući 
s odgovarajućim promjenljivim koeficijentom k) 
crtkanom linijom, a puna linija označava troškove 
dobivene uzimajući k = 0,0008 kao konstantu. Za¬ 
nimljivo je, da se netačnost, koja je učinjena uzi¬ 
majući koeficijent k kao konstantu, očituje u tome, 
što je minimum stvarnih troškova pomaknut u de¬ 
sno od teoretskog, tako da stvarni minimum leži 
kod h = 33 cm. 

5. Nadvoj, kombinacija nosive armirano-betonske 
grede s nenosivim nadzidom 

U ovom slučaju, kad se mijenja visina nosive 
grede, mora se mijenjati i visina nadzida, ali tako, 
da njihov zbroj bude uvijek jednak zadatoj visini 
nadvoj a. 



Ukupne troškove možemo izraziti slično kao i 
prije: 

T = T a + T v + T„ + T 0 + T„ + T on , 
gdje T a , T v , T b , T 0 , znače isto kao i prije kod grede. 

T n = [H — (h + a) ] • b • 1 • C n ... troškovi nadzida 
T on = 2 • [H — (h + a)] • 1 • C on ... troškovi oplate 

nadzida, 

gdje je: 

C n = troškovi izradbe 1 m 3 nadzida 
C on = troškovi 1 m 2 oplate nadzida. 

Uvrštavajući ove vrijednosti u izraz za sumu 
troškova, dobit će se slično kao i prije: 

dST M 

= 0 = _ Y . 8 -k — •C a + 2n Y F v - 

C v + b • C b + 2 C 0 — b C n 2 C on , 


h 1/ _ V'b * k ___ __ 

° \ b (C b - C n ) + 2 (C 0 - C 011 ) + 2n • y • F v • C v 



Na slici 5 su dati troškovi nadvoja kao funkcije 
statičke visine. 

6. Zaključak 

Pregledom primjera može se vidjeti, da razlike 
u troškovima mogu biti znatne kod uobičajnih i 
ekonomičnih visina armirano-betonskih nosača. U 
primjeru 3, kada bi uzeli dimenzije grede 40/60 cm, 
ova bi greda bila skuplja od ekonomične čak za* 
20°/o. Kod greda ne treba težiti tome, da visina bude 
čim veća, da se »uštedi« na željezu. Visoke cijene 
ugrađenog betona i oplate u odnosu na ugrađeno 
željezo — traže niske nosače. 

U posljednjih nekoliko godina odnos cijena 
ugrađenog betona i željeza kretao se u širokim gra¬ 
nicama. Taj je odnos prvenstveno zavisio o mjestu 
gradnje i transportnim troškovima, i ima tenden¬ 
ciju stalnog porasta; taj se prosjek može uzeti oko 

60(5=60). 

S naših i inostranih gradilišta -—— 

UPOTREBA VISOKOMINERALIZIRANE VODE ZA POTREBE 

NAVODNJAVANJA 

(OSVRT NA JEDAN PRIMJER U LIBIJI) 

Ing. Zorko Kos, Tripoli 


1. Općenito 

Problem razvoja poljoprivrede i proširenja po¬ 
ljoprivrednih površina, a naročito njene intenzifi¬ 
kacije u Libiji, kao i u gotovo svim zemljama Sje¬ 
verne Afrike je veoma usko povezan s problemom 
razvoja sistema za navodnjavanje, odnosno prona- 
* laženjem izvorišta natapnih voda. Uslijed potpu¬ 
nog odsustva padavina u ljetnom vegetacionom pe¬ 
riodu (svibanj—rujan), kao i ograničenih oborink 
u zimsko doba, ratarenje u suho je neminovno, sve¬ 
deno uglavnom na mali broj kultura s pretežno 
zimskom vegetacijom. 



Sjeverni dio Tripolitanije (Zapadna provincija 
Libije) zauzima veoma prostranu ravnicu nazvanu 
Gefara, koja je uglavnom dobro poljoprivredno tlo. 
Od oko milijun hektara ove zone obrađuje se sve¬ 
ga uski obalni pojas, zahvaljujući prisustvu plitkih 
vodonosnih horizonata dovoljne izdašnosti i dobrog 
kvaliteta. To je omogućilo intenzivnu obradu ne¬ 
koliko desetina hiljada hektara ove ravnice i pro¬ 
izvodnju najraznovrsnijih kultura. Širina obalnog 
pojasa na kome postoje bogata nalazišta podzemne 
vode uveliko varira i dostiže najviše 40 km. Opće¬ 
nito se može primjetiti, da kvalitet vode opada a 
dubina se povećava s porastom udaljenosti mjesta 
od morske obale. Maksimalna dubina iz koje se 
voda crpi za potrebe natapanja iznosi za sada oko 
100 m. 

Razvoj navodnjavanja upotrebom plitkih, uglav¬ 
nom slatkih, vodonosnih horizonata već je odavno 
dostigao svoju gornju prirodnu granicu eksploata¬ 
cije. U nekim zonama, gdje je u predratno doba 
razvoj natapanja bio snažnije potaknut, primjećeno 
je osjetno sniženje nivoa podzemne vode (do 15 m 
kroz 30 godina), pa su već tada obavljani ozbiljni 


napori da se pronađu daljnja izvorišta natapne vo¬ 
de, kako bi se omogućilo i daljnje proširivanje 
obradivih površina, a ujedno sv$la eksploatacija 
plitkih horizonata na prirodni kapacitet područja. 

Prve "bušotine na artešku vodu izvedene su 
30-tih godina ovog stoljeća, i to u nekim sjevernim 
i centralnih oblastima. Eksperimenat je pokazao da 
podzemlje obiluje bogatim arteškim horizontima, 
pa su se istraživanja nastavila. Prva bušotina na 
artešku vodu nešto južnije od Misurate dovršena 
je krajem 1936. god., i potvrdila je pretpostavku o 
veoma bogatom nalazištu ove vode na tom sektoru. 

2. Iskorištavanje nalazišta 

Radovi na bušenju arteških bunara u selu Tum- 
mina (14 km južno od Misurate) nastavljeni su 



SI. 2 

ubrzanim tempom, pa je već tokom 1937. izvedeno 14 
od ukupno 16 koliko ih danas postoji. Ovi su bunari 
locirani na novoosvojenim površinama od oko 5000 
hektara i omogućili su izgradnju 370 seoskih ima¬ 
nja neto površine od po 10 hektara. U široj okolici 
Misurate do danas je izbušeno ukupno 29 arteških 
bunara. U tabeli su prikazane najvažnije karakte¬ 
ristike nekih od tih bunara. 

TABELARNI PREGLED 

najvažnijih podataka arteških bunara u području 
Tummina 


Dubina u m 

03 


Bunar 

vodonos- 
nost hori 
zonta 

bunara 

Promjer 

bušotine 

mm 

Temperat 

vode 

Izdašnost 

m’/sat 

Broj imć 
koje snal 
djeva 

1 

353 

405 

254 

34 

190 

33 

2 

336 

410 

254 

34 

300 

30 

3 

413 

482 

216 

32 

350 

34 

4 

399 

406 

229 

36 

350 

34 

5 

376/580 

582 

254 

36 

90 

19 

5a 

338 

352 

254 

37 

150 

18 

6 

550/596 

622 

254 

44 

250 

23 

7 

350 

365 

254 

35 

210 

20 

8 

367/601 

602 

254 

40 

200 

21 

9 

361 

374 

254 

34 

180 

19 

9a 

560/580 

585 

254 

40 

100 

17 

10 

razne 

703 

254 

45 

250 

27 

10a 

419 

456 

229 

38 

110 

15 

11 

407/674 

738 

254 

38 

250 

23 

11a 

236/365 

575 

254 

34 

130 

21 

16 

583/601 

602 

254 

44 

150 

16 


Kao što se vidi, dubina pojavljivanja eksploata- 
bilnih vodnih horizonata znatno varira od mjesta 
do mjesta, ali se općenito može zaključiti da posto¬ 
je dva bogata sloja, i to na dubini 330—360 m i na 
550—600 m. Po pravilu, prvi sloj ima kvalitetniju 
vodu, ali je zato drugi sloj mnogo izdašniji. Ana¬ 
logno tome i dubina bušotina je različita, te se kre¬ 
će od minimum 350 do maksimum 730 m. 

Zbog predostrožnosti, da se nalazište ne bi su¬ 
više opteretilo, prve bušotine su locirane tako, da 
je najmanji razmak bunara u smjeru okomitom na 
tok vode 2 km, a u smjeru paralelnom toku (sje¬ 
ver—jug) oko 4 km. Kasnije je to pravilo donekle 
izmijenjeno tako, što je minimalan razmak sma¬ 
njen na 1 km. Prve bušotine zacjevljene Manness- 
mann cijevima od 10” imale su izdašnost od oko 
100 1/sec i prosječan pritisak na površini terena od 
1—1,5 atmosfere. Na temelju tih podataka sačinjen 
je plan za eksploataciju, ali se kasnije morao revi¬ 
dirati, jer su slijedeće bušotine imale znatno manju 
izdašnost (40—70 1/sec). Još uvijek nije pouzdano 
utvrđeno porijeklo ove vode, iako se općenito sma¬ 
tra da potječe iz padavina akumuliranih u podze¬ 
mlju u davna vremena. Na temelju korigiranog ka¬ 
paciteta pojedinačnih bunara u prosjeku od oko 
250 m 3 /sat, napravljen je plan iskorištavanja zem¬ 


ljišta i sačinjena shema razvođenja vode, koja je 
odmah zatim i realizirana. Vrijedno je također na¬ 
pomenuti i brzinu kojom su ti radovi izvedeni. Nije 
prošlo ni punih godinu i po dana od otkrića arteške 
vode sredinom 1938. kada su svi predviđeni objekti 
bili dovršeni i 370 porodica smješteno na nova 
imanja. 

3. Potreba vode za natapanje 

Problemi koji su se pojavili za vrijeme prouča¬ 
vanja mogućnosti osvajanja novih površina bili su 
uglavnom ovi: visoki salinitet vode; izbor kultura 
i plodoreda na tipskom imanju kao i postotak po¬ 
vršine pod natapanjem; određivanje potrebne koli¬ 
čine vode za svaku kulturu kao i potrošnju u špici; 
turnus i vrijeme natapanja; tip i gustoća natapanih 
kanala kao i sistem raspodjele vode. 

Kao što se i može očekivati, najveća pažnja bila 
je posvećena proučavanju visokog stupnja zasolje- 
nosti vode i mogućnosti njene upotrebe. Kao što je 
poznato, uspješna primjena zasoljenih voda zavisi 
u prvom redu o sastavu poljoprivrednog zemljišta 
i o veličini padavina. Sto se tiče zemljišta, situacija 
je ovdje veoma povoljna kako u pogledu kemij¬ 
skog sastava tako i po fizikalnoj strukturi. Tipična 
analiza daje ove podatke: reakcija: lagano alkalič- 
na, pH = 8,4; kloridi: tragovi; karbonati 13,2°/o. 
Nasuprot ovome, oborine su veoma male, pa je po¬ 
stojala bojazan da se soli iz zalivne vode sve više 
i više akumuliraju u aktivnom sloju zemljišta, što 
bi kroz duži period upotrebe moglo izazvati veoma 
neželjene posljedice. 

Količina oborina u Misurati iznosi u prosjeku 
150 mm godišnje, a prema jugu se naglo smanjuje. 
Promatrano područje se nalazi negdje između 100 
i 150 mm, od čega je glavnina koncentrirana u pe¬ 
riodu studeni—ožujak. Prema tome je potpuno ne¬ 
moguće da ovako slabe oborine isperu sve soli koje 
bi se za vrijeme ljetne vegetacije akumulirale u 
zemljištu, naročito kod kultura koje troše veoma 
velike količine vode. Izlaz treba, dakle, tražiti u 
vrstama usjeva i prikladnoj rotaciji. Zato se osnov¬ 
na orijentacija u izboru kultura sastojala u drastič¬ 
nom smanjivanju vrsta s proljetno-ljetnim vegeta-^ 
cionim ciklusom, u korist onih sa zimskim. Zimske 
kulture koriste za svoj razvoj uglavnom oborine, 
te dobivaju, po potrebi, samo dopunsko zalivanje. 
Nadalje, veoma velika pažnja je posvećena maslini, 
pa je ona zasađena na čitavoj površini kao združe¬ 
na kultura u širokim redovima i razmaku (15,X30 
m). Ova kultura je interesantna i po tome, što traži 
veoma malo vode, pa u većini uspijeva i bez nata¬ 
panja. 

Plan je predviđao da tipsko imanje od 10 hek¬ 
tara, pored toga što je bilo zasađeno s maslinom 
kao združenom kulturom na čitavoj površini, ima 
ovaj plodored: žitarice (žito, ječam) 4,0 ha, legu- 
minoze za zrno (bob i si.) 4,0 ha, lucerka 0,5 ha, 
zelena silaža, proljetno-ljetna, 0,5 ha i industrijske 
kulture (pamuk, kikiriki i si.) 1,0 ha. 

Kao što se iz ovog prikaza vidi, od ukupno 10 ha 
samo 2, odnosno Vs su pod vegetacijom preko ljeta 

i natapaju se normalnim količinama vode. To je 
učinjeno stoga, da se ostale površine kroz to vrije¬ 
me »odmaraju«, odnosno podvrgnu postupku de- 
salinizacije, jer se kulture pod natapanjem naiz¬ 
mjenično siju po čitavoj površini s učestalošću 
od 20%. 

Ispitivanjem ukupne potrošnje vode pojedinih 
kultura u Gefari Tripolitanije, koja je po klimat¬ 
skim karakteristikama veoma slična Misurati, utvr¬ 
đena je maksimalna potrošnja vode (po imanju): 
lucerka — 600 m 3 svakih 6 dana, odnosno za 0,5 ha 
dnevno 50 m 3 ; silaža — 600 m 3 svakih 6 dana, od¬ 
nosno za 0,5 ha dnevno 50 m 8 ; industrijsko bilje — 
— 600 m 3 svakih 10 dana odnosno za 1,0 ha dnevno 
60 m 3 ; drvenasti nasadi — ukupno dnevno 40 m 3 . 

Kao što je već spomenuto, prosječan kapacitet 
svakog bunara iznosio je oko 250 m 3 /sat, što bi uz 
maksimalnu dnevnu potrošnju od 200 m 3 po imanju 
osiguralo dovoljno vode za 30 farma. Prema tome, 
za ukupan broj od 370 imanja, koliko ih je osnova¬ 
no, trebalo je izbušiti 12 bunara. Još u toku rada 
neki bunari nisu mogli osigurati ni ovu količinu, 
pa su izbušena još 4 pomoćna bunara, čime se nji¬ 
hov konačan broj popeo na 16. 

4. Natapni sistemi 

Voda se iz bunara na natapne parcele razvodi 
sistemom betonskih i armirano-betonskih kanala i 
cijevovoda različite veličine i dužine. Svaki bunar 
je posebno rješavan i građen, a natapni sistemi 
susjednih bunara se nisu međusobno povezivali. 
Na površinama, gdje je konfiguracija terena rav- 
ničasta i jednolična s malim visinskim razlikama 
između pojedinih tačaka, kanali I i II reda građeni 
su kao armirano-betonske kanalete betonirane na 
licu mjesta i na stupovima iz opečnog zida ili be¬ 
tona, a na razmaku od 3 m. Tamo gdje je teren bio 
više valovit, upotrebljavane su armirano-betonske 
ili azbest-cementne tlačne cijevi različitih profila 
(od 350—100 mm). U svim slučajevima kao vodovi 
III reda, iz kojih se voda ispuštala na parcele, ko¬ 
rišteni su prefabricirani elementi tipa Rosa & Co- 
metta, ugrađivani na niske zemljane nasipe. U pro¬ 
sjeku, jedan buna za 30 imanja, odnosno 300 hek¬ 
tara zemlje (od čega se istovremeno natapa 60 ha) 
ima mrežu od oko 3 km kanala I reda, 10 km ka¬ 
nala II reda i 20 km kanala III reda. 

Kanalete I reda računate su za ukupnu maksi¬ 
malnu protoku, koja je jednaka kapacitetu bunara 
uvećanog za Vs zbog trajanja natapanja od 16 sati 
dnevno, te obično imaju proticajni profil od 0,20 m 2 
uz najmanji dopušteni pad od 0,5°/oo. Kanalete II 
reda imaju po pravilu trećinu proticajnog profila 
od onih I reda (0,08 m 2 ), a one III reda po jednu 
trećinu drugog (0,03 m 2 ) uz jednaki najmanji do¬ 
pušteni pad od 0,5%o. Svi armirano-betonski kanali 
imaju dilatacione spojeve na svakih 6 metara, od¬ 
nosno na svakom drugom ležaju. Kanalete III reda 
(s protokom od oko 40 m 3 /sat) postavljane su na 
razmaku od oko 120 m tako, da maksimalna du¬ 
žina zalivnih brazda iznosi 60 metara- 


Da bi se dotok vode iz arteških bunara u cje- 
losti iskoristio, a radno vrijeme natapanja svelo na 
najviše 16 sati dnevno, uz svaki bunar izgrađeni su 
i potrebni armirano-betonski rezervoari za uskla- 
dištenje vode. Ponegdje je primijenjen princip cen¬ 
tralnih vodosprema, tj. jedan rezervoar od oko 
3.000 m 3 za svaki bunar, dok je drugdje za svako 
imanje, ili za dva zajedno — sagrađen po jedan 
bazen. Ukupno je izgrađeno 97 rezervoara, od kojih 
najveći imaju oko 3.500 m 3 zapremine, a najmanji 
nešto preko 100 m 3 . Ukupan volumen svih rezer¬ 
voara iznosi 25.400 m 3 , što je nešto više od Va ma¬ 
ksimalne dnevne potrošnje. 

Ukupna dužina kanala I i II reda iznosi oko 76 
km, a onih trećeg reda 406,5 km. Dodajući tome i 
oko 66 km cijevovoda raznih profila, izlazi da na 
ukupnoj melioracionoj površini od 3.700 hektara 
ima 548,5 km natapnih vodova, što daje prosječnu 
gustoću od oko 150 m po ha. Ako se tome doda 
činjenica, da se od ukupne površine svega Vs može 
natapati istodobno, onda izlazi da za jedan hektar 
pod natapanjem je trebalo izgraditi 750 m kanala. 

Valja napomenuti, da uslijed visoke zasoljenosti 
natapne vode svi uređaji i objekti koji služe za 
natapanje su podvrgnuti veoma jakom procesu ko¬ 
rozije, te ako se ne primijene specijalne zaštitne 
mjere, čelični i armirano-betonski elementi bivaju 
razoreni u relativnom kratkom vremenu. Time se 
troškovi znatno povećavaju. Zbog toga ovom pro¬ 
blemu, već kod projektiranja takvih sistema, treba 
posvtetiti posebnu pažnju i brigu. 

5. Pogodnost vode za natapanje 

Sadržaj mineralnih komponenata u vodi je od 
velike važnosti za njenu efikasnu upotrebljivost za 
natapanje. Kada je ukupan sadržaj soli visok, voda 
redovito sadrži u većoj mjeri upravo one elemente 
koji nepovoljno utječu na rast bilja, pa je prema 
tome i konduktivitet vode veoma dobar indikator 
njenog saliniteta. 

U suptropskim i tropskim aridnim krajevima se 
redovito susrećemo s problemom zasoljenosti zem¬ 
ljišta i voda. Općenito se može primijetiti da je 
salinitet upravo proporcionalan veličini isparava- 
nja a obrnuto proporcionalan veličini srednjih go¬ 
dišnjih oborina. Prema tome, visoke dnevne tem¬ 
perature i niske padavine su glavni uzroci pojave 
zasoljenih zemljišta i voda. 

Metode proučavanja problema saliniteta, kao i 
procjena upotrebljivosti zasoljenih voda za potrebe 
natapanja uglavnom su novijeg datuma. Naročito 
intenzivno se na tom području radi u poslijeratnom 
periodu u SAD i SSSR-u. Sve veća potreba za po¬ 
ljoprivrednim proizvodima diktirana naglim pove¬ 
ćanjem populacije i podizanjem životnog standar¬ 
da u svim krajevima svijeta je jedna od bitnih 
komponenata intenzifikacije poljoprivredne proiz¬ 
vodnje i osvajanja velikih prostranstva aridnih po¬ 
vršina. 

Scofield je još 1936. dokazao da je sadržaj Na 
i K od najveće važnosti kod upotrebe vode za na¬ 
tapanje. Visoki postotak Na u odnosu na Ca i Mg 

od veće ili manje je opasnosti za zemljište i usjeve. 
Voda s visokim sadržajem Na neće biti uopće škod¬ 
ljiva ako je sadržaj Ca i Mg također visok, ali ta 
ista voda može biti veoma štetna ako je sadržaj 
Ca i Mg nizak. Dozvoljeni odnos Na prema ukup¬ 
nom sadržaju kationa — Scofield je izrazio pozna- 

Na X 100 , . A . 

tim odnosom: °/o Na = _ . r~ - , —, te bi taj 

Ca + Mg + Na + K’ 

postotak uvijek morao biti niži od 60, odnosno, pre¬ 
ma nekim drugim autorima, 70. 

Wilcox je kasnije izradio empirijski dijagram 
za procjenu zalivnih voda na bazi saliniteta (bikar- 
bonati, sulfati i kloridi) i postotka Na. Thorne je 
1951. učinio korak dalje, te izradio dijagram koji 
nezavisno prikazuje opasnost od saliniteta i Na, 
pri čemu se uzima u obzir tekstura zemljišta i dre¬ 
naža. Ipak, najpotpunija klasifikacija je izvršena 
nešto kasnije (1954) dijagramom saliniteta, pri če¬ 
mu upotrebljivost voda zavisi o kemijskim i meha¬ 
ničkim osobinama zemljišta. 

A) Osnovne karakteristike 

Kod određivanja kvaliteta zalivnih voda, čini 
se da su najvažnije karakteristike na koje treba 
obratiti pažnju ove: 

— Ukupna koncentracija topivih soli 

— Relativni odnos Na prema ostalim kationima 

— Koncentracija bora ili drugih elemenata koji 
mogu biti toksični 

— Pod izvjesnim uslovima koncentracija bikar- 
bonata u odnosu na koncentraciju Ca + Mg. 

Ukupna koncentracija soli može bi¬ 
ti adekvatno izražena pomoću električne provod- 
ljivosti. Električni konduktivitet je veoma koristan 
parametar, jer može biti brzo, lako i tačno određen- 
Općenito se može naglasiti, da gotovo sve zalivne 
vode imaju konduktivitet ispod 2250 mikrom- 
hos/cm, ali ima primjera da su na pojedinim zemji- 
štima i za pojedine kulture uspješno primjenjivane 
zalivne vode s preko 5.000 mikromhos/cm. 

Prema nekim ispitivanjima izvršenim u SAD, 
potreba ispiranja u odnosu na konduktivitet za¬ 
livne i odvodne vode bila bi: 


Električni 
konduktivitet 
zavilne vode 
microm- 
hos/om 

Potreba ispiranja za naznačenu maksimalnu 
vrijednost konduktiviteta odvodne vode na 
dnu zone korjena u %> od količine upotre- 
blj ene vode za natapanje 

4 mmhos 

8 mmhos 

12 mmhos 

16 mmhos 

100 

2,5 

1,2 

0,8 

0,6 

250 

6,2 

3,1 

2,1 

1,6 

750 

18,8 

9,4 

6,2 

4,7 

2.250 

56,2 

28,1 

18,8 

14,1 

5.000 

— 

62,5 

41,7 

31,2 


Napomena: 1 mmhos (milimhos) jednak je 1000 
mikromhosa. 

SAR (Sodium-Adsorpion-Ratio) odnosno omjer 
apsorpcije natrija je empirijska veličina i može biti 
izražena odnosom: 


-y ča++ + Mg++ ’ 

gdje su vrijednosti za katione izražene u miliekvi- 
valentima na litru. Zbog bržeg i jednostavnijeg 
iznalaženja vrijednosti SAR, sačinjen je nomogram. 
Poznavanjem vrijednosti za Na + i za Ca’ 5 "** + Mg, 
na gornjoj dijagonalnoj skali se odmah može oči¬ 
tati vrijednost SAR za dotični uzorak. Donji dio 
ove skale služi za određivanje vrijednosti ESP 
(Exchangeable-Sodium-Percentage) odnosno postot¬ 
ka zamjenjivog natrija, čije su analitičke vrijed¬ 
nosti izračene odnosom: 

100(—0,0126 + 0,01475SAR) 

ESP =- 

l + (_0,0126 + 0,01475SAR) 

Donja skala u stvari prikazuje zemljište koje je u 
ravnoteži s analiziranom vodom. 

Koncentracija zemljišnog rastvora je obično 
2—3 puta veća od koncentracije zalivne vode, ali 
može ponekad dostići i deseterostruku vrijednost, 
što sve zavisi o intenzitetu isparavanja i o količini 
potrošnje od strane biljaka. Vrijednost SAR pove¬ 
ćava se u odnosu na drugi korjen od ukupne kon- 

NOMOGRAM 

20 određivanje vrijednosti SAR zalWne vode i za procjenu 
odgovarajućeg ESP vrijednosti zemljišta koje je u ravno- 
. teži s tom vodom .. . . 

centracije, tj. ako se koncentracija udvostruči, SAR 
vrijednost se povećava faktorom 1,41 itd. 

Odnos između SAR vrijednosti zalivnih voda i 
ESP vrijednosti zemljišta, prikazan je na dijagra¬ 
mu 4. Puna linija prikazuje odnos između SAR i 
ESP, izračunat na temelju jednadžbe naznačene na 
slici, što također odgovara skalama C i D na dija¬ 
gramu 2. 

GRAFIČKI PRIKAZ 

ESP vrijednosti povriinskih uzoraka zemljiita u odno*y3L’njP 
SAR vrijednosti zalivne vode 


• Mali lizimetri nakon 42 ciklusa natapanja 
+ Veliki lizimetri nakon dužeg ispiranja 

• Poljska promatranja 



SI. 4 

Očigledno je, da pod uslovima koji vladaju na 
polju, ESP vrijednosti uzoraka zemljišta su uglav¬ 
nom više od onih izračunatih po formuli. Odstupa¬ 
nje od proračunske linije može se protumačiti na 
taj način, što je koncentracija zemljišnog rastvora 
ponešto viša od koncentracije zalivne vode. 

Crtkana linija prikazuje ESP vrijednosti kojih 
bi moglo dostići zemljište pretpostavljajući trostru¬ 
ko povećanje koncentracije zalivne vode- Drugim 
riječima, ako topivi postotak Na zalivne vode na¬ 
kon ulaska u zemljište ostane nepromijenjen, ali 
ukupne koncentracije se povećavaju faktorom 3, 
SAR vrijednosti bi se povećale faktorom jednakim 
drugim korjenom od 3, i rezultirajući predviđene 
ESP vrijednosti za uzorke bi ležale duž crtkane 
linije na slici 4. 

Efekat koncentracije bora. Bor je 
neophodan za normalan razvoj biljaka, ali je po¬ 
trebna količina obično veoma mala. U jačoj kon¬ 
centraciji je veoma otrovan. Dok je određena kon¬ 


centracija za osjetljive biljne vrste već štetna i opa¬ 
sna, dotle ista ta količina može biti poželjna za 
uzgoj veoma otpornih vrsta. Scofield je još 1936. 
počeo intenzivno proučavati ovaj problem, te je 
nakon izvršenih mnogobrojnih ispitivanja na tere¬ 
nu i u laboratoriju došao do zaključka, da kon¬ 
centracije bora u zalivnoj vodi ne bi smjele preći 
granice date u tabeli, ukoliko se još uvijek žele 
postići zadovoljavajući prinosi: 


Klasa Dopustiva koncentracija u dijelovima na milijun 
bora Osjetljive Srednje osjet- Otporne 

biljke ljive biljke biljke 


1 

<0,33 

<0,67 

<1,00 

2 

0,33 do 0,67 

0,67 do 1,33 

1,00 do 2,00 

3 

0,67 do 1,00 

1,33 do 2,00 

2,00 do 3,00 

4 

1,00 do 1,25 

2,00 do 2,50 

3,00 do 3,75 

5 

>1,25 

>2,50 

>3,75 


Visoka koncentracija bikarbona- 
t a u zalivnoj vodi može prouzrokovati taloženje 
kalcija i magnezija u vidu karbonatnih soli. Pre- 
cipitacija kalcija i magnezija izaziva povećanje od¬ 
govarajuće količine natrija u vodi; na zemljište to 
djeluje na isti način kao da se količina natrija u 
zalivnoj vodi povećala. Visoka koncentracija bikar- 
bonata može, također, prouzrokovati povišenje pH 
u zemljištu, što ponekad pospješuje stvaranju tzv. 
»crnih alkalija«. Prema nekim istraživanjima, iz 
1954, provedenih od Wilcoksa i Blaira, čini se da 
je voda potpuno neškodljiva za biljke ako sadržaj 
bikarbonata nije veći za 1,25 ekvivalenta na mili¬ 
jun od sume Ca + Mg, odnosno HCOs — (Ca + Mg) 

<; 1,25. 

Paralelno napredovanju ovih reakcija, koncen¬ 
tracija Ca i Mg se smanjuje a relativni odnos Na 
raste. Eaton je 1950. postavio tri izraza u vezi s tim 
reakcijama. 

(a) »Nađeni« rastvorljivi postotak Na: 

Na+ k X 100 

Na =-. 

(Ca++ + Mg++ + Na+) 

(b) »Mogući« rastvorljivi postotak Na: 

Na+X100 

Na - - 

/(Ca++ + Mg 1 + + Na+)—(CO 3 -+HCO 3 -)/ 

(c) »Rezidualni Na 2 CC)3«: 

Na 2 C03 = (C03-+HC03-) — (Ca++ + Mg M ). 

Smatra se, da voda s više od 2,5 mek/l rezidualnog 
Na 2 C 03 nije podesna za natapanje, dok vode koji¬ 
ma se ta vrijednost kreće između 1,25 i 2,50, sma¬ 
traju se umjereno podesnim. Sadržaj rezidualnog 
Na 2 C03 ispod 1,25 mek/l je vjerojatno neškodljiv. 

B) Dijagram saliniteta 

Dijagram saliniteta daje veoma vjernu sliku 
upotrebljivosti zalivne vode. Na vodoravnu os di¬ 
jagrama nanosi se električni konđuktivitet, koji 

najbolje predočuje salinitet, dok se na vertikalnu 
os nanose SAR vrijednosti. Prema tome, vrijed¬ 
nosti na horizontalnoj osi nas upozoravaju na opa¬ 
snost od saliniteta, a one na vertikalnoj — od na- 
tiija, tj. što je viša vrijednost na horizontalnoj osi, 
to će se javljati potreba za većim količinama vode 
za ispiranje zemljišta, odnosno što je viša vrijed¬ 
nost na vertikalnoj osi, to će zemljište zahtijevati 
dodavanje većih količina gipsa kako bi se neutrali¬ 
ziralo toksično djelovanje natrija. Prva se vrijed¬ 
nost obično naziva »potreba ispiranja-« (PI), dok se 
druga redovno označava kao »potreba gipsa« (PG). 

DIJAGRAM SALINITETA 



Analitičke vrijednosti krivulja (odnosno pra¬ 
vaca na prikazanom logaritamskom dijagramu) di¬ 
jagrama saliniteta su ove: 

gornja krivulja S = 43,75 — 8,87 (logK), 
srednja krivulja S = 31,31 — 6,66 (logK), 
donja krivulja S = 18,87 — 4,44 (logK), 

gdje S označava SAR vrijednosti, a K električni 
konduktivitet u mikromhos/cm kod 25 C. Postupak 
računanja je veoma jednostavan, ali rijetko kada 
potreban, jer se mogu koristiti gotovi obrasci iz 
publikacija. 

Dijagram saliniteta daje mogućnost razvrstava¬ 
nja zalivnih voda u 16 klasa. Donosimo skraćeni 
opis glavnih klasa dijagrama objavljenih od Labo¬ 
ratorija za salinitet SAD, 


Opasnost od saliniteta 
Vode niskog saliniteta se mogu koristiti za ve¬ 
ćinu usjeva i na većini zemljišta. Potrebno je ne¬ 
što malo ispiranja, ali to se događa pod normalnim 
postupkom natapanja, osim na zemljištima veoma 
niskog permeabiliteta. 

Vode srednjeg saliniteta se mogu normalno upo¬ 
trebljavati jedino ako se izvrše povremena ispira¬ 
nja. Osrednje otporne kulture se mogu uzgajati bez 
naročitih postupaka za kontrolu saliniteta. 

Vode visokog saliniteta ne mogu se upotreblja¬ 
vati na slabo procjednim tlima. Potrebna je dobra 
drenaža, naročit postupak za kontrolu saliniteta, 
kao i izbor otpornih vrsta kultura. 

Vode veoma visokog saliniteta nisu podesne za 
natapanje pod normalnim okolnostima, ali se po¬ 
nekad mogu upotrebiti pod posebnim uvjetima. 
Zemljište mora biti jako propusno, a drenaža bes¬ 
prijekorna. Znatne količine vode moraju se upo- 
tiebiti za ispiranje. Uzgajati se mogu samo veoma 
otporne kulture. 

Opasnost od natrija 
Klasifikacija natapnih voda u odnosu na SAR 
se u prvom redu temelji na djelovanju zamjenji- 
vog natrija na fizikalne osobine zemljišta. 

Vode niskog sadržaja natrija mogu biti upotre- 
bljene za natapanje na gotovo svim zemljištima s 
malom vjerojatnošću razvoja štetne koncentracije 
zamjenjivog Na. 

Vode srednjeg sadržaja Na mogu predstavljati 
značajnu opasnost od natrija na tlima fine teksture 
i visoke sposobnosti zamjene kationa, naročito u 
uvjetima slabog ispiranja bez prisustva gipsa u 
zemljištu- Ova se voda može upotrebiti na krupno- 
zrnatim ili organskim tlima dobrog permeabiliteta. 

Vode visokog sadržaja Na mogu stvoriti štetnu 
koncentraciju zamjenjivog Na na većini tala, te za¬ 
htijevaju naročiti postupak: dobru drenažu, jako 
ispiranje i dodavanje organskih materija. Ponekad 
će biti nužni kemijski dodaci zbog odstranjenja za¬ 
mjenjivog natrija, osim u slučaju kada ti dodaci 
nisu topivi u vodi visokog saliniteta. 

Vode veoma visokog sadržaja natrija su opće¬ 
nito nepodesne za natapanje, osim kod niskog i * 
cventuaino srednjeg saliniteta, pa rastvor Ca iz 
zemljišta ili upotreba gipsa ili drugih dodataka ih 
mogu donekle poboljšati. 

Kao što je zaključiti, ocjena vode po ovoj me¬ 
todi je veoma jednostavna i brzo izvodljiva. Me¬ 
đutim, potrebno je napomenuti da kod toga važnu, 
a P° ne v kad * P res udnu ulogu igraju kemijski sastav 
zemljišta i njegove fizikalne osobine. Prema tome, 
pogrešno je analizirati i klasificirati upotrebljivost 
zalivne vode, a da se kod toga ne uzmu u obzir i 
ovi faktori. 

C) Eatonove formule 
Prethodno izložena klasifikacija zalivne vode je 
po prirodi više kvalitativna nego kvantitativna. 
Voda nekog određenog kemijskog, sastava može 
zahtijevati »dobru« drenažu ili dodatak gipsa, ali 
kako i U kojoj količini, nemoguće je odrediti.. Zbog 

toga je Eaton pristupio ovom problemu na drugi 
način. Umjesto razvrstavanja vode u fiksne klase, 
on je izradio formule kojih primjena na bilo koju 
zalivnu vodu odmah određuju potrebnu veličinu 
ispiranja i količinu gipsa, koja se mora dodavati. 

Soli u vodi koje se dodaju zemljištu natapa¬ 
njem, postaju postepeno sve više koncentrirane 
zbog gubitka vode na evaporaciju i transpiraciju. 
Akumulacija velikih količina soli u zoni korjena 
na natapanim površinama uzrokuje zasoljavanje 
zemljišta, ako se ne primijene dovoljne količine 
vode za ispiranje viška soli. 

Eaton daje ovu formulu za procjenu postotka 
potrebne količine vode za osiguranje odgovarajućeg 
ispiranja: 

* ' SW X 100 


gdje je: 


d % =-, 

(2 X Mss) — SW 


SW — salinitet zalivne vode u ekvivalentima 
na litru Cl + 1/2SA 4 

d%> — postotak količine vode, koja mora proći 
niže zone korjena, računajući od one 
upotrebljene za natapanje (potreba ispi¬ 
ranja) 

Mss — salinitet zemljišnog rastvora u ekviva¬ 
lentima na milijun (litru) Cl + 0,5 S0 4 . 


Štetno djelovanje na biljke u prvom redu pro- 
uzrokuju kloridi i sulfati. Efekat saliniteta sulfata 
je gotovo dvostruko veći od efekta saliniteta klo¬ 
rida, pod pretpostavkom da su prisutni u jednakim 
koncentracijama. 

Veličina saliniteta u zemljišnom rastvoru koji 
može uzrokovati znatnije sniženje žetve zavisi o 
strukturi zemljišta, klimatskim prilikama i otpor¬ 
nosti biljaka na salinitet. Eaton pretpostavlja da za 
prosječne uslove Mss ne bi smio preći vrijednost 
od 40 mek/l, ukoliko se želi postići prosječan pri¬ 
nos (70—80% od maksimalnog). Ova se pretpostav¬ 
ka bazira na promatranju usjeva osrednje otpor¬ 
nosti na salinitet, uzgajanih pod semiaridnim kli¬ 
matskim uvjetima Riverside, Kalifornija. Za druga 
klimatska područja bi trebalo ovaj faktor odrediti 
pokusima. 

Pod »potrebom kalcija« podrazumijeva se ona 
količina Ca koja se mora dodati zalivnoj vodi da 
se postotak Na snizi na 70, da se nadomjesti gubi¬ 
tak Ca i Mg uslijed taloženja u vidu karbonata, te 
da se popuni količina Ca i Mg utrošena od biljaka. 
Prema tome, postupno će se izračunati potrebu kal¬ 
cija gore opisanih triju oblika, po ovim obrascima: 


a) Sniženje Na na 70%: 

Ca = Na X 0,429 — (Ca + Mg). 


(Vrijednost može biti pozitivna ili negativna) 

b) Kompenzacija precipitacije HCCh: 


c) Nadoknada Ca i Mg utrošenih od biljaka usli¬ 
jed suviška Na: 

0,30 X (100 —d%) 

Ca =-. 

100 

»Ukupan Ca« predstavlja zbir ovih triju veli¬ 
čina, dok se potrebna količina gipsa odredi tako, 
da se ta vrijednost pomnoži s 85, odnosno: 
G = (a + b + c) X 85, i izražena je u kg za svakih 
1000 m 3 upotrebljene zalivne vode. 

Definitivno određivanje potrebe ispiranja obav¬ 
lja se po ovom obrascu: 

(SW + 0,5 »Ukupan Ca«) X 100 

D% =- 

2 X Mss — (SW + 0,5 »Ukupan Ca«) 

D) Ispiranje 

U posljednje se vrijeme međutim sve više upo¬ 
trebljava jedna druga metoda proračuna veličine 
ispiranja, u kojoj naročito dolazi do izražaja otpor¬ 
nost biljke na salinitet, pa se za svaku pojedinu 
kulturu može posebno odrediti ova vrijednost. Po¬ 
lazna tačka ove metode je u tome, da se ispiranje 
definiše kao dio zalivne vode koji mora proći ispod 
zone korjena zbog ispiranja soli. Veličina ispiranja 
zavisi o koncentraciji zalivne vode i maksimalne 
dopustive koncentracije zemljišnog rastvora u zooi 
korjena. Maksimalna koncentracija zemljišnog ras¬ 
tvora morat će biti vjerojatno držana ispod 4 
mmhos/cm (1 milimhos = 1000 mikromhosa) za 
osjetljive biljke. Otporne biljke kao repa, lucerna 
i pamuk mogu dati još dobar prinos i s vrijednošću 
do 8 mmhos/cm, dok jako otporne kulture kao je¬ 
čam mogu dati dobar prinos i s koncentracijom od 
12 mmhos ili višoj (sve do 16). 

U najjednostavnijem i najkraćem obliku prika¬ 
zat ćemo bit i način proračuna po ovoj metodi. U 
detalje se neće ulaziti, jer bi to pitanje samo po 
sebi moglo biti predmet posebne rasprave. 

Potreba ispiranja može biti definirana "kao 
omjer ekvivalentne visine otpadne (upotrebljene — 
odvodne) vode prema visini zalivne vode, i može 
biti izražena u vidu omjera ili postotka. Nadalje 
slijedi, da je taj odnos jednak obrnutom omjeru 
odgovarajućih električnih konkuktiviteta, tj. 

D ()V EK /v 

PI --=-, 

D zv EK ov 

gdje indeksi »ov« i »zv« znače odvodnu odnosno 
zalivnu vodu, dok D znači količinu (visina stupca) 
vode u cm. 

Za poljske kulture srednje otpornosti, kod kojih 
se vrijednost EK ()V = 8 mmhos/cm može još tole¬ 
rirati, ova formula poprima oblik: 


HCOa X (100 — d%) 


D, 


EK, 


D 


ZV 


Ca = 


100 


8 

Za zalivne vode s konduktivitetom 1, 2 i 3 
mmhos/em, potreba će ispiranja dakle biti 13, 25 i 
38 posto. To su maksimalne vrijednosti koje mogu 
nastupiti uz pretpostavku da su oborine, potrošnja 
soli od biljaka, precipitacija soli i drugi elementi 
koji na to utječu — ravni nuli. Ukoliko se i ti fak¬ 
tori uzimaju u obzir, jasno je da se veličina ispira¬ 
nja smanjuje u tom opsegu. 

Do potpuno istog rezultata dolazimo ako se sali- 
nitet vode izrazi u mek/l. U tom slučaju se suma 
iona postavi u omjer s dopustivom koncentracijom 
zemljišnog rastvora, i dobije potpuno isti rezultat. 
Obično se uzima da je dopustiva koncentracija ze¬ 
mljišnog rastvora 40, 80, 120 i 160 mek/l za osjet¬ 
ljive, srednje otporne, otporne i veoma otporne 
kulture. 

Metode ispiranja 

Izbor najprikladnije metode ispiranja zavisi o 
najrazličitijim faktorima, kao što su: konfiguracija 
terena, vrsta usjeva, propusnost zemljišta, klima i 
si. Najviše se, međutim, primjenjuju ove metode: 

a) Kod pretežno ravničastih površina se pota¬ 
paju pojedina polja sa znatnim nadslojem vode. 
Time se u mnogome pospješuje infiltracija vode u 
niže slojeve zemljišta, i tako na najuspješniji na¬ 
čin oslobađaju soli iz aktivnog sloja zemljišta. Zbog 
provedbe ovog načina, potrebno je po obodu par¬ 
cele graditi manje nasipe. 

b) Kod jače nagnutih terena može se ova metoda 
primijeniti jedino uz izgradnju odgovarajućih na¬ 
sipa po slojnicama. Mogućnost provedbe i uspjeh 
ovog poduhvata zavisi u prvom redu o veličini na¬ 
giba, te o propusnosti zemljišta. 

c) Dobar efekat ispiranja se može također po¬ 
stići češćom primjenom zalivne vode u većoj koli¬ 
čini negoli je potrebno za biljke. U tom slučaju 
efekat ispiranja u mnogome zavisi o jednoličnosti 
raspodjele vode i o količini koja prođe ispod zone 
korjena. Ako je propusnost zemljišta niska, onda 
se povremenim sušenjem može povećati permea- 
bilitet. 

U predjelima s hladnom klimom, operacije is¬ 
piranja mogu često biti izvedene u vremenu između 
žetve i smrzavanja zemljišta. U toplijim predjeli¬ 
ma ispiranje se može obavljati za vrijeme zime, 
kada zemljište miruje. U svakom slučaju, na tak¬ 
vim površinama drenaža mora biti bezprijekorna, 
kako bi se voda slobodno i što prije odvodila. 

6. Zaključak 

Izdvojit ćemo iz ukupnog broja bunara u po¬ 
dručju Tummina njih 4, koji su donekle karakte¬ 
ristični za čitavu zonu. Tome ćemo još dodati i 
bunar Zuabi, koji se nalazi u neposrednoj blizini 
Misurate i koji donekle karakterizira grupu bunara 
u tom predjelu. 

Najprije ćemo iz laboratorijskih analiza dati 
one podatke, koji su kod ovih proračuna potrebni. 
Ove su vrijednosti sakupljene u ovom tabelarnom 
pregledu: 


TABELARNI PREGLED 
najvažnijih karakteristika voda promatranih 
arteških bunara 


Karakteristika 

Jedinica 

Naziv, 

odnosno broj bunara 

mjere 

Zuabi 

5 

6 

10 

Ha 

Temperatura 

C 

43 

36 

44 

45 

34 

PH 


6,9 

7,5 

7,3 

7,3 

7,3 

Spec. pro- mikromhos 
vodljivost kod 25°C 

5850 

7200 

6300 

5150 

3200 

Ukupna 
tvrdoća 
izračunata 
kao CaC0 3 
Isparni 

dj. n. m. 

1222 

1168 

1206 

1089 

896 

ostatak 180 

»> 

3188 

3910 

3650 

3010 

1950 

Si0 2 

>> 

16 

13 

13 

12 

12 

Ca 

»» 

312 

244 

285 

229 

196 

Mg 

>» 

107 

136 

120 

125 

99 

Na 

» 

1028 

994 

833 

621 

301 

K 

n 

86 

80 

72 

58 

51 

hco 3 

»» 

482 

427 

448 

394 

280 

Cl 

»» 

1808 

1616 

1489 

1120 

532 

so 4 


597 

632 

609 

586 

611 

no 2 

»» 

trag. 

0,005 

0,01 

0,005 

0,005 

no 3 

>> 

trag. 

— 

— 

— 

— 


Iz ranije opisanih postupaka proračuna pojedi¬ 
nih elemenata vidljivo je, da je većina ovih for¬ 
mula sačinjena za vrijednosti izražene u miliekvi- 
valentima na litru. Rezultati analiza izraženi u di¬ 
jelovima na milijun, preračunavaju se u miliekvi- 
valente na litru ako se dijelovi na milijun pomnože 
s ovim faktorima: 


Kationi 


faktor 

konverzije 


Anioni 


faktor 

konverzije 


Kalcij 

Ca + + 

0,0199 

Karbonati C0 3 - 

0,0333 

Magnezij 

Mg + 

+ 0,0822 

Bikarbonati HC0 3 - 

0,0164 

Natrij 

Na + 

0,0435 

Sulfati 

SO4-- 

0,0208 

Kalij 

K i- 

0,0256 

Kloridi 

Cl- 

0,0282 


Kod pravilno provedene analize vode, suma ka- 
tiona izražena u miliekvivalentima na litru treba 
biti jednaka sumi aniona izraženoj u istim jedini¬ 
cama. Električni konduktivitet mora biti u pribli¬ 
žno istom odnosu sa sumom kationa. 

Koristeći faktore pretvorbe iz ove tabele, vri¬ 
jednosti iz analiza promatranih uzoraka preraču¬ 
nate su u miliekvivalente na litru i prikazane u 
narednoj tabeli. Ujedno su u ovoj tabeli prikazani 
svi najvažniji rezultati istraživanja pogodnosti vo¬ 
de za natapanje. Potreba ispiranja računata je po 
dvjema metodama: Eaton uz Mss 40, i Laboratori¬ 
ja USA uz pretpostavku da je dozvoljena maksi¬ 
malna koncentracija u zemljišnom rastvoru od 8000 
mikromhosa. Iako i Mss i EK 0V praktički predstav¬ 
ljaju koncentraciju u zemljišnom rastvoru u zoni 
korjena, ove vrijednosti nisu jednake i ne mogu 
se direktno uspoređivati. 

PREGLED 


rezultata provedenih istraživanja karakterističnih 
uzoraka voda (ioni izraženi u miliekvivalentima na 
litru) 


Predmet 

Broj, odnosno naziv bunara 


Zuabi 

5 

6 

10 

Ha 

Ca 

15,55 

12,18 

14,22 

11,46 

9,80 

Mg 

8,78 

11,16 

9,85 

10,42 

8,24 

Na 

44,70 

43,30 

36,25 

27,00 

13,08 

K 

2,19 

2,04 

1,84 

1,49 

1,31 

HC0 3 

7,92 

7,00 

7,36 

6,46 

4,59 

Cl 

51,20 

45,60 

42,00 

31,50 

14,95 

so 4 

12,21 

13,13 

12,68 

12,20 

12,72 

Suma kationa 

71,30 

68,68 

62,16 

50,37 

32,26 

SAR 

12,85 

12,63 

10,45 

8,16 

4,36 

% Na 

62,7 

63,2 

58,2 

53,5 

40,7 

Ispiranje po Eatonu 
za Mss = 40 

>100 

>100 

>100 

88,6 

36,3 

Ispiranje (po La¬ 
boratoriju USA) 
uz 80 mek/l. 

89 

86 

78 

63 

41 


Iz podataka u ovoj tabeli mogu se izvesti za¬ 
ključci: 

a) Općenito uzevši, kvalitet vode za natapanje 
svih ispitivanih bunara veoma je loš i prema svim 
ranije izloženim klasifikacijama i procjenama, je¬ 
dva da bi imalo smisla uzimati ih u obzir za nata¬ 
panje bilo kakvih kultura u ekonomičnom gospo¬ 
darenju. Od toga bi se mogao izuzeti bunar 11a, 
čija bi voda bila još upotrebljiva. Prilikom projek¬ 
tiranja i izgradnje sistema (1938.) bilo je predvi¬ 
đeno, da se za natapanje koriste samo one arteške 
vode, čija ukupna koncentracija klorida ne prelazi 
3 mg/l. Tome uvjetu danas, međutim, odgovara 
samo bunar 11a. 

b) Koncentracija Na izražena bilo u vidu SAR, 
ili °/o Na, na prvi pogled se čini kao da nije zabri¬ 
njavajuća, jer ne prelazi uobičajene granice. Među¬ 
tim, dugotrajnom upotrebom, ove vode mogu pot¬ 
puno uništiti poljoprivredno tlo. U konkretnom slu¬ 
čaju, ova koncentracija praktično ne predstavlja 
nikakvu opasnost jedino zbog toga, što je tlo od¬ 
lično opskrbljeno gipsom i veoma propusno, i što 
se primjenjuju posebne zaštitne mjere, koje su već 
ranije opisane. 

c) Potreba ispiranja, računata bilo prema Eatonu 
ili prema metodi Laboratorija USA, je veoma viso¬ 
ka. Vrijednost od preko 100% praktično znači, da 
tom vodom je nemoguće postići zadani cilj, ili, dru¬ 


gim riječima, natapna voda ima veći salinitet negoli 
bi trebala imati odvodna. U praksi se vrijednost 
od preko 50% mora već smatrati kao teško pro- 
vedljiva. 

Konačno, možemo zaključiti, da, iako sve na¬ 
vedene metode pobijaju natapnu vrijednost ovih 
voda, dosadašnja praksa je pokazala potpuno su¬ 
protno. Vode bunara br. 5 i 6, koje, kako je nave¬ 
deno, bi trebalo apsolutno isključiti za bilo kakvu 
kulturu, dosta uspješno se primjenjuju već preko 
25 godina, i to bez štetnih posljedica po zemljište. 
Masline, ječam, repa, rajčica, lucerka i još neke 
kulture i danas se veoma uspješno uzgajaju na tom 
sektoru. Primarnu ulogu kod toga svakako igraju 
veoma povoljne fizikalne i kemijske karakteristike 
zemljišta. Prema tome, kod rješavanja i proučava¬ 
nja ovih problema, te projektiranja sličnih podu¬ 
hvata u sličnim oloknostima, ne smije se problemu 
pristupiti jednostrano, na temelju izoliranih labo¬ 
ratorijskih podataka i upotrebom metoda dobive¬ 
nih na drukčijim zemljištima i pod drugim okol¬ 
nostima. Putokaz u tom poslu treba svakako da 
pruže eksperimentalna polja i promatranja na ra¬ 
nije provedenim zahvatima u istom klimatskom 
području, s veoma sličnim karakteristikama zemlji¬ 
šta i voda. Laboratorijska analiza vode može po¬ 
služiti samo za veoma grubu orijentaciju za rije¬ 
šen je zadatka koji predstoji. 

LITERATURA 

1. D. J. Cederstrom, geologist 
Ground-Water Resources of the Tripoli area, 
Libya 

2. Ente per la colonizzazione della Libia 

Lex nouveaux centres agricoles »Crispi« et 
»Cioda« 

3. Ing. Z. Kos 

Zuabi Well — Water Supply for Irrigation 

4. Ing. Z. Kos 

Studio della piovosita’ del bacino imbrifero dello 
wadi Megenin e limitrifi 

5. U S. Department of Agriculture 

Diagnosis and Improvement of Saline and Alkali 
Soils 

6- U. S. Department of Interior 

U. S. Geological Survey Water Supply Paper 
1473 — 1954, 1959 i 1963. 


Kratke vijesti - 

MOST PREKO RIJEKE RZAV U VlSEGRADU 

Novi most preko rijeke Rzav u Višegradu na¬ 
lazi se u centralnom dijelu grada, što mu daje obi¬ 
lježje gradskog mosta. Ova konstrukcija zahtijeva 
da se posveti velika pažnja i izgledu mosta te nje¬ 
govoj »ugradnji« u ambijent grada i okoline. 

Na Drini u Višegradu postoji stari most izuzetne 
historijske vrijednosti »Na Drini ćuprija«, koji im¬ 


presionira skladnim izgledom. Rzav je druga rijeka 
u Višegradu, znatno manja od Drine, a na njemu 
postoji drveni most koji je sasvim dotrajao. 

U cilju iznalaženja što prikladnijeg rješenja za 
novi most, izrađene su tri varijante idejnog projek¬ 
ta mosta, i to okvirna konstrukcija, lučna konstruk¬ 
cija i prednapeta gredna konstrukcija, sve izvedeno 
od armiranog betona. 

Prva varijanta je predstavnik ravnih konstruk¬ 
cija; druga varijanta — lučnih konstrukcija, a tre¬ 
ća varijanta predstavlja rješenje u prednapregnu- 
tom betonu. 



SI. 1: Izgled postojećeg drvenog mosta 


Prva varijanta sadrži kontinualnu okvirnu kon¬ 
strukciju s tri otvora, raspona 13,50 + 18,00 + 13,50 
m. Širina kolnika na mostu je 7,00 m sa obostra¬ 
nim hodnicima po 2,25 m- Predračunska vrijednost 
ove varijante iznosi 53 milijuna dinara, tj. 91.500 
din/m 2 korisne površine. 



SI. 2: Izgled I varijante 


Druga varijanta sadrži svodove raspona 39,0 m 
uz strelicu od 4,0 m, te daje sploštenost 1:9,8. Naj¬ 
veća debljina svodova je na bokovima svoda 74 cm, 
u petama je svod debeo 45 cm, a u tjemenu 55 cm. 
Predračunska vrijednost ove varijante iznosi 51 mi¬ 
lijun dinara, tj. 84.500 din/m 2 korisne površine mo¬ 
sta. 





SI. 3: Izgled II varijante 


Treća varijanta je data od prednapregnutog be¬ 
tona. Rasponska konstrukcija sadrži dva dvozglob- 
na okvira raspona 39,0 m, sandučastog poprečnog 
presjeka visine u sredini raspona od 1,0 m, a na 
krajevima prečki 2,0 m. Kablovi su smješteni unu¬ 
tar rebara u zaštitnim rebrastim cijevima. Pred¬ 
računska vrijednost ove varijante iznosi 51 milijun 
dinara, tj. 84.500 din/m 2 korisne površine mosta. 


m 



Razlike u predračunskim vrijednostima za sve 
tri varijante su neznatne, stoga treba pogotovo 
usvojiti ono rješenje koje će svojom pojavom i iz¬ 
gledom djelovati ljepše i prirodnije. 

Projektant je autor članka uz suradnju Kemala 
Cučaka, Projektantski biro »Traser«, Sarajevo. 

Ing. Milenko Pržulj 

NAŠA PODUZEĆA REGISTRIRANA 
U SPICIJALNOM FONDU OUN 

Jugoslavenski projektanti, graditelji, geolozi i dru¬ 
gi stručnjaci dobili su posljednjih godina mnoga vi¬ 
soka priznanja za uspješno izgrađene objekte u ino¬ 
zemstvu. 

Najbolji dokaz nivoa koji su dostigla neka naša 
poduzeća je činjenica, da su za nepunih godinu dana 
dva poslovna udruženja, tri privredne organizacije i 
jedan institut registrirani u Specijalnom fondu Uje¬ 
dinjenih nacija. To su: »Energoprojekt« iz Beograda, 
»Elektroprojekt« i »Geofizika«, Institut za naftu i Po¬ 
slovno udruženje »Ingra« i »Geoistraživanja — Elek- 
trosond« iz Zagreba. 

Time su ove organizacije stekle pravo da sudjeluju 
u izgradnji objekata koje će financirati Specijalni 
Fcnd ili druge agencije Svjetske organizacije. 

R. P. 

U SEPTEMBRU IZVANREDNI KONGRES SITJ 
U OHRIDU 

Izvanredni kongres Saveza inženjera i tehničara 
Jugoslavije održat će se u septembru u Ohridu. 

Saziv izvanrednog kongresa ima cilj da se organi¬ 
zaciona struktura Saveza prilagodi intencijama novog 
Ustava, a s tim u vezi i zadacima koje društveno- 
-stručne organizacije imaju u daljnjem društveno- 
ekonomskom razvitku naše zemlje. 

U novom Statutu precizi'rat će se samo opći prin¬ 
cipi i ciljevi na kojima treba da počiva Savez inže¬ 
njera i tehničara, dok će općim, stručnim i specijali¬ 
ziranim organizacijama Saveza biti prepušteno da se 
prilagode uvjetima, potrebama i mogućnostima podru¬ 
čja i struke u kojima rade i djeluju. 

Savez inženjera i tehničara Jugoslavije okuplja da¬ 
nas više od 60.000 članova. 

R. P. 

INVESTICIJE NA PODRUČJU ISTRE 

Oko 6 milijardi dinara investirat će se u privredu 
južne Istre do kraja godine, što je 34% više u odnosu 
na 1963. godinu. 

Najveća sredstva ulažu se u brodogradnju, izgrad¬ 
nju Atlanske ribolovne flotilje, industriju nemetala, 
proizvodnju cementa, turističke objekte i proizvodnju 
građevnih elemenata od plino-betona. 

Investicije će dobiti: brodogradilišta »Uljanik«, 
»Crvena zvijezda«, Istarski rudnici nemetala, Tvornica 
laboratorijskog stakla »Boris Kidrič«, Tvornica gra¬ 
đevnih elemenata od plino-betona »Siporex«, Tvor¬ 
nica cementa »Giulio Revelante«, Industrochem«, te 
Elektromlin »3 januar«. 

Veća sredstva ulažu se i u izgradnju novih daleko¬ 
voda i trafostanica. 

R. P. 

GRADNJA OBJEKATA U LUCI BAR 

O ovoj našoj novoj morskoj luci, čija je izgradnja 
još u toku iako je luka otvorena za promet od 1. ap¬ 
rila ove godine, uskoro će početi gradnja hladnjača i 
silosa. 

Do septembra treba montirati još dvije dizalice no¬ 
sivosti 3 tone. Beogradsko poduzeće »Centrotekstil« i 
Uprava luke zajednički grade još jedno skladište od 
4.200 m 2 , a zatražen je kredit za gradnju još jednog 
skladišta od 4.900 m 2 . 

R. P. 

U PRVOM KVARTALU 8.356 STANOVA 

U prvom kvartalu ove godine završena je izgrad¬ 
nja 8.356 stanova, prema 3.094 u istom razdoblju pro¬ 
šle godine. 

Nagli porast broja završenih stanova ima se pripi¬ 
sati uspjehu graditelja u Skoplju, koji su u navede¬ 
nom periodu predali na upotrebu 4.869 stanova. Ako 
se iz ukupnog rezultata eliminira Skoplje, onda je za¬ 
vršeno 3.487 stanova ,odnosno 393 stanova više nego 
u istom razdoblju prošle godine. 

I pored značajnih uspjeha građevinarstva, i ove 
je godine velik broj stambenih zgrada ostao nezavr¬ 
šen. U Izgradnji se nalazi 63.048 stanova, prema 53.415 
koliko ih je bilo nedovršeno u istom periodu prethod¬ 
ne godine. 

Na usporavanju završavanja stanova utječe zaosta ¬ 
janje zanatskih, prvenstveno instalaterskih radova. 

R. P. 

TRI NOVE CIGLANE 

Uskoro se puštaju u pogon tri nove ciglane: »Banat« 
u Zrenjaninu, »Proleter« u Skoplju i ciglana u Užičkoj 
Požegi. Kapacitet svake ciglane je oko 12 milijuna ko¬ 
mada cigle godišnje. 

R. P. 

U SPLITU III KONGRES SGIT JUGOSLAVIJE 

Na nedavno održanoj sjednici Glavnog odbora Sa¬ 
veza građevnih inženjera i tehničara Jugoslavije do¬ 
nesene su odluke u vezi s pripremama za III kongres 
SGITJ. Prihvaćen je prijedlog Saveza Hrvatske, da 
se III kongres Jugoslavije održi u Splitu. Tačan ter¬ 
min odredit će se kasnije, a za sada je utvrđeno, da 
to bude krajem jeseni. Stručna ekskurzija poslije Kon¬ 
gresa treba da obuhvati obilazak gradilišta na Jadran¬ 
skoj magistrali. 

R. P. 


IZLOŽBA SUVREMENE JUGOSLAVENSKE 
ARHITEKTURE 

U Zagrebu je u čast II kongresa arhitekata Jugo¬ 
slavije (4—6. juna) bila otvorena Izložba suvremene ju¬ 
goslavenske arhitekture. Na izložbi su prikazana naj¬ 
uspjelija arhitektonska rješenja u našoj zemlji. 

Ovaj prikaz je u prvom redu namijenjen upozna¬ 
vanju inozemtsva s poslijeratnom izgradnjom u Ju¬ 
goslaviji, jer će izložba biti otvorena i u drugim zem¬ 
ljama. 

R. P. 

U NEKOLIKO REDAKA ... 

RIJEKA — u kanjonu Rječine započeli su radovi na 
probijanju mašinske hale buduće HE »Rijeka«, te pri¬ 
premni radovi za evakuaciju vode Rječine oko gradili¬ 
šta brane kod Grahova. Nova He trebala bi da počne 
radom u drugoj polovini 1966, a proizvodit će oko 140 
milijuna KWh električne energije godišnje. 

SVETOZAREVO — u obližnjem Rekavcu, Fabrika 
kablova dovršava izgradnju industrijske radionice za 
proizvodnju provodnika i kablova. 

LESKOVAC — ovdje, se završava izgradnja auto¬ 
matske pekare, a uskoro će početi gradnja jedne kla¬ 
onice. 

KOSTOLAC — ovdje je nedavno počela izgradnja 
nove TE, jačine 100 megavata. 

MOSTAR — počeli su radovi na izgradnji prvih 
stmabenih objekata u novom naselju »Zelik«, koje će, 
kad bude završeno, imati oko 4.000 stanovnika. Na 
prostoru, odobrenom za gradnju, bit će 50% indivi¬ 
dualnih zgrada, a 50% će zapremati veći broz nebo¬ 
dera, sportski centar i dr. 

KRUŠEVAC — proizvodi ovdašnje fakrike mašina 
»14 oktobar« namijenjeni su dobrim dijelom našem 
građevinarstvu. Ove mašine imaju univerzalnu mo¬ 
gućnost i sposobnost da se koriste preko cijele godine, 
bez obzira na sezonu. Najvažnije su: univerzalni ba¬ 
geri tipa UB-1, UB-0,5 i UB-3, motorni valjci tipa 
MV-6T i MV-12T, betonska miješalica tipa BM-300, 
vibracioni nabijači s dizel motorom od 7 KS i gra¬ 
đevinski ježevi. 

U ZAPADNOJ BAČKOJ — završeni su radovi na 
četiri zaključne dionice glavne magistrale kanala DU¬ 
NAV—TISA—DUNAV, ukupne dužine 30 km. Prilikom 
gradnje ovog dijela kanala, od Sombora, Prigrevice, 
Doroslava i Srpskog Miletića do Odžaka, iskopano je 
oko 5,5 milijuna m 3 zemlje. 

ĐERDAP — ovdje su počeli radovi na modernizaciji 
puta Negotin — Kladovo — S'p, u dužini 66 km, kojim 
će se transportirati najveći dio materijala za gradnju 
budućeg hidroenergetskog i plovidbenog sistema. Za 
modernizaciju puta utrošit će se 2 milijarde, a radovi 
će biti dovršeni sredinom 1965. 

BEOGRAD — u Fabrici građevinskih elemenata u 
Batanjici, nedavno je puštena u pogon još jedna peć za 
proizvodnju opeke. 

SKOPJE — ovdje se privode kraju gradnje dvaju 
kemijskih kombinata: Elektrokemijskog kombinata 
»Biljana« i Kombinata za proizvodnju sintetičkih vla¬ 
kana i proizvoda od acetilena »Naum Naumovski — 
Borče«. 

SVETOZAREVO — ovdje uspješno djeluje Poslovno 
udruženje pomorskih građevinskih poduzeća — 
»Pomgrap«. 

LJUBLJANA — na inicijativu Stalne konferencije 
gradova SFRJ, ovdje je nedavno održan sastanak stru¬ 
čnjaka na kome su raspravljani problemi izgradnje i 
korištenja javnih garaža u našim većim gradovima. 

ZAGREB — ovdje je 4,5 i 6. juna održan Drugi 
kongres arhitekata Jugoslavije s temom: »Arhitektura 
i društvo«. Kroz iznošenje dosadašnjih iskustava, us- 

pieha i slabosti arhitektonskog stvaralaštva, data je 
i analiza uvjeta koji su presudni za izvršenje dalj¬ 
njih zadataka arhitekata u predstojećoj izgradnji u 
okviru perspektivnog plana. 

IZGRADNJA NOVIH SOLANA započela je u Tivtu 
(Boka Kotorska) i rudniku soli Tušanj kod Tuzle. 


KRAGUJEVAC — radovi na izgradnji prve faze na 
novoj akumulaciji i slivu Dulenske reke bit će zavr¬ 
šeni do prvog augusta. Gradski vodovod povjerio je 
radove građevinskom poduzeću »Ratko Mitrović« iz 
Čačka. Radi se u tri smjene. 

R. P. 


Kongresi - 

MEĐUNARODNI SASTANAK UNESCO-A ZA 
SEIZMOLOGIJU I ANTISEIZMICKU TEHNIKU 

Pariz od 21. do 30. aprila 1964. 

Cjelokupna problematika iz područja seizmo- 
logije i antiseizmičkog građenja bila je podijeljena 
u šest grupa. Za proučavanje pojedinih problema 
bilo je formiranih i šest komisija (A, B, C, D, E, F). 
Prije početka rada ovih komisija, održan je ple¬ 
narni sastanak svih učesnika, na kojem je izabrano 
predsjedništvo sastanka, predsjedništva pojedinih 
komisija i usvojen dnevni red i načela organizacije 
rada ovog sastanka. Poslije zaključka rada komi¬ 
sije, bio je završni plenarni sastanak, na kojem su 
primljeni zaključci ovog sastanka. 

U radu sastanka učestvovalo je 108 delegata iz 
39 država, kao i zastupnici međunarodnih udruže¬ 
nja: za atomsku energiju, meteorologiju, teleko¬ 
munikacije, seizmologiju i fiziku zemlje, saveza na¬ 
učnih organizacija, astronomskih i geofizičkih slu¬ 
žbi, geodezije i geofizike i saveza arhitekata. 

Cjelokupna problematika je bila grupirana u 
ovim komisijama: 

I komisija — A: Seizmološka opažanja i seiz- 
mološki podaci 

II komisija — B: Antiseizmičko građenje, mje¬ 
renje velikih vibracija 

III komisija — C: Seizmička rajonizacija 

IV komisija — D: Zaštita od cunami 

V komisija — E: Proučavanje učinka potresa 
na licu mjesta 

VI komisija — F: Stručno osposobljavanje ka¬ 
drova. 

Učešće u radu svih komisija nije bilo moguće, 
jer su dvije a ponekad i tri komisije radile isto¬ 
vremeno u raznim salama. 

Autor je učestvovao u cjelokupnom radu komi¬ 
sije B i F, a djelomično i u komisiji C, ukoliko u 
tom vremenu nije radila koja od prve dvije komi¬ 
sije. Službeni jezici, na koje se simultano prevodilo 
sve diskusije, bili su engleski, ruski, španjolski i 
francuski. 

Zaključci cjelokupnog sastanka bili su formu¬ 
lirani u jednoj opširnoj rezoluciji. Ovdje ćemo na¬ 
vesti samo glavne zaključke, koji su bili primljeni 
u komisijama B i F, jer su to pitanja koja najviše 
interesiraju građevinare. 

Komisija B proučavala je ove teme: 
Mjerenje vibracija tla i zgrada 
pod utjecajem zemljotresa 


a) Tipizacija akcelerografa i seizmoskopa za velike 
vibracije 

b) Međunarodna mreža akcelerografa i seizmosko¬ 
pa za velike vibracije 

c) Međunarodna suradnja s analizom podataka o 
velikim vibracijama 

d) Skala makroseizmičkog intenziteta. 

Propisi za antiseizmičko građenje 

a) Osnovna načela antiseizmičkog građenja 

b) Postojeći propisi 

c) Evolucija propisa, primjena propisa, nadzor nad 
izvođenjem. 

Stambene zgrade u seizmičkim po¬ 
dručjima 

a) Upotreba lokalnih materijala i lokalnih načina 
građenja 

b) Izbor prikladnih terena za građenje. 

Osnovni zaključci po gornjim temama bili su 
ovi: 

U pogledu tipizacije usvojen je izvještaj koji je 
izradila, još prije ovog sastanka, specijalna komi¬ 
sija Unesco-a, u sastavu: Hudson (USA), predsjed¬ 
nik, Medvedev (SSSR), Unemura (Japan) i Mona- 
hov (Unesco). Izvještaj nosi oznaku UNESCO/NS/ 
SEISM/8. U tom izvještaju su određene vlastite 
periode, brzine i drugi elementi akcelerografa, koji 
se preporučuju. Komisija preporučuje, da se što 
više proširi mreža akcelerografa u svim zemljama 
na trusnim područjima i da se akcelerografi insta¬ 
liraju na različitim terenima (mekim, tvrdim) i na 
zgradama. Komisija je nadalje preporučila, da 
Unesco organizira centralno skupljanje podataka 
akcelerografa, a da svaka zemlja organizira svoju 
centralnu stanicu, koja bi sakupljala sve podatke 
sa svojeg područja i dostavljaj a ih Unesco-u, odno¬ 
sno ustanovi, koju odredi Unesco. Preporučeno je 
da Unesco pojedinim zainteresiranim državama 
pruži materijalnu pomoć za nabavu tih akcelero¬ 
grafa. 

Antiseizmičko građenje 

Komisija preporučuje, da se u okviru Unesco-a 
ustanovi stalna radna grupa, koja će raditi na pi¬ 
tanjima antiseizmičkog građenja, donošenjem pre¬ 
poruka i instrukcija, koje će se unositi u propise 
za antiseizmičko građenje pojedinih država. 

Usvojen je i izvještaj radne grupe po pitanju 
propisa za antiseizmičko građenje u sastavu: Hi- 
sada (Japan), predsjednik, Desperoux (Francuska), 
Flores (Čile), Wheeler (USA) i Zavrijev SSSR). U 

ovom izvještaju, s oznakom UNESCO/NS/SEISM/6 
navode se samo opći principi koje treba uzimati u 
obzir u propisima za antiseizmičko građenje. Me¬ 
đutim, ti principi su veoma općeg značenja s oči¬ 
glednom težnjom, da se nađu kompromisni stavovi 
između različitih, često oprečnih gledišta, po osnov¬ 
nim pitanjima utjecaja zemljotresa na građevine 
(dinamičke ili statičke metode, utjecaj nosivog te¬ 
rena u odnosu na krutost zgrade, pitanja dozvolje¬ 
nih napona itd.). Autor je zastupao mišljenje, da 
ovi opći principi, baš s obzirom na njihovo kom¬ 
promisno značenje, nisu dovoljni za praktičnu pri¬ 
mjenu. S obzirom na ovo gledište, koje su poduprli 
i delegati SSSR-a, Grčke i još nekih država, bio je 
usvojen prijedlog o organizaciji stalne radne grupe 
* po ovom pitanju. 

Komisija je preporučila svim državama, da po¬ 
svete naročito pažnju organizaciji i nadzoru nad 
građenjem na trusnim područjima, da bi se osigu¬ 
rala odgovarajuća kvaliteta materijala i konstruk¬ 
cije. Komisija preporučuje, da se s principima anti- 
seizmičkog građenja upoznaju projektanti, arhi¬ 
tekti i urbanisti. 

S obzirom da Jugoslavija nije pripremila nika¬ 
kav materijal za ovaj sastanak, dok su skoro sve 
druge delegacije dostavile svoje izvještaje, naročito 
o postojećim propisima, potpisani je napisao na 
licu mjesta kraći izvještaj o glavnim karakteristi¬ 
kama propisa za antiseizmičku gradnju, koji se sa¬ 
da upotrebljavaju u Jugoslaviji. Taj izvještaj bio 
je preveden u sve službene jezike i dostavljen svim 
učesnicima pod oznakom UNESCO/NS/SEISM/ 
REP./19. 

Stambena izgradnja na trusnim 
područjima 

Komisija je raspravljala o rezoluciji SSSR-a, s 
prijedlogom, da se kod stambene izgradnje na tru¬ 
snim područjima što više upotrebljava sistem mon¬ 
tažnog građenja, koji odgovara potresnim optere¬ 
ćenjima dotičnog područja, i o prijedlogu Indije, 
da se pitanje stambene izgradnje na trusnim po¬ 
dručjima tretira odvojeno za industrijski razvije¬ 
nije zemlje i za zemlje u razvoju. 

S obzirom na nedostatak preciznijih podataka 
za ovu temu, na prijedlog autora bila je usvojena 
rezolucija da se u okviru Unesco-a formira stalna 
radna grupa, koja će izraditi detaljnije preporuke 
za stambenu izgradnju na trusnim područjima, uzi¬ 
majući u obzir lokalne materijale i načine građe¬ 
nja. Ista komisija bi izradila i analizu postojećih 
stambenih zgrada na trusnim područjima i proučila 
mogućnosti za ojačan je tih zgrada kao i eventualnu 
rekonstrukciju oštećenih zgrada. 

Komisija F raspravljala je o ovim tačkama 
dnevnog reda: 

a) Pobuđivanje interesa stanovništva za probleme 
seizmologije i antiseizmičkog građenja u drža¬ 
vama s trusnim područjima 

b) Mogućnosti stručnog školovanja u nacionalnom 
i internacionalnom okviru 


c) Zamjena stručnjaka i studenata. 

U vezi s tačkom b) bilo je govora o ustanovlja¬ 
vanju dvaju regionalnih instituta, i to jednog u 
Južnoj Americi a drugog u Južnoj Evropi. Autor 
je obavijestio komisiju, da postoji zaključak ko¬ 
misije Ujedinjenih nacija, da se organizira takav 
Institut u Jugoslaviji. U vezi s tim raspravljalo se 
o Institutu u Južnoj Americi, a za drugi, očigledno 
postoji još interesenata u Evropi (Grčka, Turska, 
Italija) i Aziji (Indija), koji su zainteresirani za 
organizaciju takvog instituta. Njihov utjecaj došao 
je više do izražaja van sjednica komisije, jer su 
delegati Turske i Indije zauzimali izvjesne važnije 
položaje u vodećim organima ovog sastanka. Za 
formuliranje zaključaka bila je obrazovana potko- 
misija, u koju su, pored autora, ušli još i delegati 
Japana, Argentine i Indije. Prilikom rada ove pot- 
komisije, autor je naišao na naj izraziti ju podršku 
od strane delegata Japana. Međutim, formulacija 
zaključaka po ovom pitanju ostala je otvorena za 
daljnju obradu ovog problema. 

Konačni zaključci rada ove komisije sastoje se 
u ovom: 

Upoznavanje stanovništva s pro¬ 
blemima seizmologije i antiseiz¬ 
mičkog građenja 

Komisija je preporučila, da se u stručnim ško¬ 
lama i univerzitetima uvedu predavanja iz seizmo¬ 
logije i antiseizmičkog građenja; da se pomaže or¬ 
ganiziranje sastanaka i kongresa o seizmologiji i 
antiseizmičkom građenju na nacionalnom, regional¬ 
nom i internacionalnom nivou; da se stanovništvo 
putem televizije, filma i dnevne štampe, upozna s 
opasnostima i s načinom zaštite od potresa; da se 
sastavljaju i izdaju knjige, priručnici i brošure, 
koje služe tim ciljevima. 

Nacionalne i internacionalne insti¬ 
tucije za stručno školovanje 

Preporuča se zainteresiranim državama da po¬ 
mažu rad postojećih organizacija za stručno školo¬ 
vanje, kao što je Međunarodni institut za antiseiz¬ 
mičko građenje, i druge nacionalne institucije, na¬ 
ročito u zemljama u razvoju; preporučuje se Une- 
sco-u da pomaže organiziranje regionalnih centara 
za stručno školovanje, uzimajući u obzir jezik i 
lokalne prilike. Nadalje se preporučuje da Unesco 
sakupi sve podatke o postojećim institucijama za 
stručno školovanje na području seizmologije i anti¬ 
seizmičkog građenja, kao i podatke o svim postoje¬ 
ćim publikacijama na tom području. 

Zamjena stručnjaka i studenata 

Preporučeno je zainteresiranim državama, da u 
što većem obimu omoguće međusobnu razmjenu 
stručnjaka i studenata, kako bi se što više uzdigao 
nivo antiseizmičke tehnike. 

Izrada priručnika za antiseizmičko 
građenje 

Preporučeno je da Unesco omogući izradu pri¬ 
ručnika, koji bi služili za projektiranje i izvođenje 
objekata na trusnim područjima. 

U Komisiji C raspravljalo se o pitanju uvođe¬ 
nja jednoobrazne skale za potresne intenzitete. Ta 
skala, koju su izradili Medvedev (SSSR), Karnik 
(CSR) i Sponheuer (DDR), u stvari se slaže s po¬ 
stojećom Mercalli—Cancani—Siebergovom skalom. 

Protiv uvođenja jednoobrazne skale govorili su 
mnogi delegati, a naročito delegati Japana, USA, 
Nove Zelandije, Španije i Južne Amerike, s obzi¬ 
rom na to da te države imaju druge seizmičke ska¬ 
le i svoju seizmičku podjelu, koja je provedena u 
zakonodavstvu, i tehničkim dokumentacijama tih 
država. Promjena skale prouzrokovala bi velike te¬ 
škoće i troškove, a koristila bi samo onima, koji 
već upotrebljavaju predloženu novu skalu, jer bi 
tada mogli lakše uspoređivati karakteristike i po¬ 
sljedice potresa u svim državama. Međutim, za do¬ 
bro antiseizmičko građenje najvažnije je da skala 
dade potrebne podatke o ubrzanjima i spektrima 
djelovanja potresa na zgrade, bez obzira na broj 
stepena i na sam tip skale. 

Konačno, bile su primljene kompromisne for¬ 
mulacije zaključaka, prema kojima se nova skala 
samo preporučuje, a traži se od država, koje imaju 
svoje vlastite skele, da obave korelaciju svojih ska¬ 
la sa skalom Medvedev, Karnik, Sponheuer, što će 
omogućiti međusobno uspoređivanje podataka. 


Pred završetkom kongresa, Međunarodno udru¬ 
ženje za antiseizmičko građenje priredilo je manji 
banket, na koji je pozvano samo 10 delegata, i to 
delegat Japana, SSSR, USA, Jugoslavije, Engleske, 
Čilea, Kanade, Nove Zelandije, Indije i Francuske 
(po ragnu sjedišta). Na banketu je raspravljano o 
predstojećem trećem svjetskom kongresu za anti¬ 
seizmičko građenje u januaru 1965. u Novoj Ze- 
landiji. Svi prisutni delegati izrazili su želju, da 
i stručnjaci Jugoslavije učestvuju na ovom kon¬ 
gresu. 

Na banketu se također raspravljalo i o mjestu 
idućeg kongresa u 1968—1969. godini Autor je 
predlagao, da bi se četvrti kongres održao u Evro¬ 
pi. S obzirom na to, da ne bi bilo moguće bilo šta 
zaključivati o zemlji koja bi preuzela organizaciju 
kongresa bez pristanka odnosne vlade, autor je 
predlagao, da se vladama pojedinih država, koje bi 
došle u obzir za organizaciju ovog kongresa, postavi 
pitanje jesu li zainteresirane za organizaciju kon¬ 
gresa, i ujedno da se preciziraju obaveze države u 
vezi s tom organizacijom. Odlučeno je, da se takvi 
dopisi pošalju vladama država: Turske, Jugoslavi¬ 
je, Grčke, Italije, Indije, Francuske, Španije i 
SSSR. Ing. Sergej Bubnov 


Iz Saveza građevnih inženjera i tehničara Hrvatske 



ODLIKOVANO GRAĐEVINARSTVO SR 
HRVATSKE ZA OBNOVU SKOPJA 

Predsjednik Republike Josip Broz Tito odliko¬ 
vao je privredne organizacije iz oblasti građevi¬ 
narstva SR Hrvatske, koje se radile na obnovi 
Skopja, za zalaganje i postignute uspjehe u radu 
u izgradnji prigradskih naselja i sanaciji oštećenih 
zgrada 

Odlikovane su ove radne organizacije građevi¬ 
narstva: 

»TEHNOGRADNJA« — Split 
»JUGOMONT« — Zagreb 

INSTITUT GRAĐEVINARSTVA HRVATSKE, 
Zagreb 

URBANISTIČKI ZAVOD HRVATSKE, Zagreb 
»HIDROTEHNA« — Zagreb 
»TEHNIKA« — Zagreb 
»VIADUKT« — Zagreb 

INŽENJERSKI PROJEKTNI ZAVOD, Zagreb 
KOMBINAT »SPAČVA« — Vinkovci 
POSLOVNO UDRUŽENJE GRAĐEVNIH PO¬ 
DUZEĆA HRVATSKE — po članovima: 
»NOVOGRADNJA« — Zagreb 
»UDARNIK« — Zagreb 
»INDUSTROGRADNJA« — Zagreb 
»DUBAC« — Dubrovnik 


»IZGRADNJA« — Šibenik 
»ISTRA« — Pula 
»KORANA« — Slunj 
»NOVOTEHNA« — Karlovac 
»ZAGORJE« — Varaždin. 

POSLOVNO UDRUŽENJE GRAĐEVNIH PO¬ 
DUZEĆA SREDNJE HRVATSKE, Daruvar 
»GRADNJA« — Osijek 
»CESTA« — Zagreb. 

Nadalje je pojedinačno odlikovano 256 inže¬ 
njera, tehničara i građevnih radnika iz SR Hr- , 
vatske. 

M. Jančiković 

KOLOKVIJ O SIGURNOSTI GRAĐENJA U 
STIJENI U SALZBURGU 

24. i 25. rujna ove godine održat će austrijska 
regionalna grupa (u osnutku) Internacionalnog 
društva za mehaniku stijena u Sazburgu svoj XV 
kolokvij s glavnom tematikom o sigurnosti gra¬ 
đenja u stijeni. Time se ujedno nastavlja s tra¬ 
dicijom geomehaničkih kolokvija bivše Internaci¬ 
onalne radne zajednice za geomehaniku, koja se 
preobrazila u međunarodno društvo na širokoj 
osnovici. Organizaciju i upravu kolokvija preuzeo 
je institut Internationale Versuchsanstalt fur Fels 
(INTERFELS) u Salzburgu, koji je nastao inicija- 

tivom salzburške grupe stručnjaka za građenje u 
stijeni. 

Kolokvij ima regionalni karakter, pa je prema 
tome radni jezik njemački, uz simultani prijevod 
na engleski. Predavanja i diskusije bit će otštam- 
pani u dodatnom svesku časopisa Felsmechanik 
und Ingenieurgeologie. 

Iscrpiv program bit će dostavljen članovima 
Internacionalnog društva za mehaniku stijena kao 
i drugim interesentima. 

Kotizacija za učesnike kolokvija iznosit će 


predvidivo austr. šil. 100 a za nečlanove austr. šil. 
250. 

Sve informacije mogu se dobiti na adresi: 
INTERFELS, Internationale Versuchsanstalt fiir 
Fels G. m. b. H., Salzburg, Schwarzstrasse 27. 

Vrijedno je spomenuti da se između austrijske 
regionalne grupe i jugoslavenskih stručnjaka iz 
područja građenja u stijeni razvio vrlo intenzivan 
kontakt, pa su radovi i publikacije naših struč¬ 
njaka vrlo zapaženi i cijenjeni i u međunarodnim 
krugovima iz oblasti mehanike stijena. 

Szavits-Nossan 


Vijesti s Građevinskog fakulteta - 

DOPIS UREDNIŠTVU 

18. V 1964. održana je XVI redovna sjednica 
Vijeća Građevinskog fakulteta u Zagrebu. 

Sjednici su prisustvovali: 

Redovni profesori: 

Dr. Ing. Vasilije Andrejev, Ing. Rudolf Broz, 
Dr Ing. Miroslav Čabrijan, Ing. Miroslav Gjurović, 
Ing. Jure Erega, Dr Ing. Vladimir Juranović, Dr 
Ing. Milivoj Petrik; Ing. Stjepan Szavits-Nossan, 
Ing. Krunoslav Tonković, Dr Vladimir Vranić, Dr 
Ing. Oto Werner, i Ing. Juraj Zagoda. 

Van redni profesori: 

Ing. Zlatko Kostrenčić, Dr Ing. Ervin Nonveil- 
ler, Ing Guido Prister, Ing. Juraj Šiprak, i Ing. 
Mladen Žugaj. 

Docenti: 

Ing. Eugen Erlih, Ing. Ivan Gulić, Dr Ing. Zlatko 
Modor, Ing. Radovan Nikšić, i Ing. Danko Runje. 

Predavači: 

Ing. Josip Klepac. 

Asistenti: 

Ing. Vlado Domes, Ing. Stanislav Širca, Ing. 
Aleksandar Kiričenko, Ing. Aleksandar Klemenčić, 
Ing. Veselin Simović, i Ing. Ivan Stanke. 

Odsutni: 


Izvanredni profesori: 

Ing. Marijan Ivančić. 

Docenti: 

Dr Ing. Elimir Svetličić. 

Predavači: 

Ante Marušić. 

Dnevni red sjednice imao je nekoliko tačaka, 
od kojih navodimo samo dvije: 

Tačka 6: Izbor dekana za školsku godinu 
1964/65. i 1965/66, i 

Tačka 7: Prijedlog profesora Broza, Vranića 
i Gjurovića, da se Dr Ing. Elimir 
Svetličić, docent na predmetu »Hi¬ 
draulika« ponovno izabere u istom 
svojstvu (nastavak drugog čitanja). 

Vijeće je pri rješavanju tačke 6. Dnevnog reda 
izabralo za dekana za školsku godinu 1964/65. i 
1965/66. Dr Ing. Vasilija Andrejev. 

Kod glasanja po tački 7. Dnevnog reda protiv 
kandidata glasao je samo Dr Ing. Vasilije Andre¬ 
jev, a suzdržalo se od glasanja svih 22 prisutna 
člana Vijeća koji imaju pravo glasa (redovni pro¬ 
fesori, izvanredni profesori, docenti, viši preda¬ 
vači). 

O naprijed navedenom neka čitaoci donesu za¬ 
ključak. 

Ing. Ivan Milković, predsjednik Savjeta 
Građevinskog fakulteta u Zagrebu 

GRAĐEVNO PODUZEĆE 

»KONSTRUKTOR« 

SPLIT 

SVAČIĆEVA UL. 4/1 
TELEFONU: 41-88, 22-15, 24-64, 33-21 
POŠTANSKI PRETINAC 31 


IZVODI SVE VRSTE GRAĐEVINSKIH RADOVA. PODU¬ 
ZEĆE JE OPREMLJENO ZA GRADNJU HIDROELEKTRANA 
I OSTALIH RADOVA NISKOGRADNJE, KAO I INDSTRIJ- 
SKIH OBJEKATA 


»GRAĐEVINAR« 

građevno poduzeće i industrija građevnog 
materijala 

IVANIĆ GRAD, Benkova b. b. 

TELEFONI: 24, 32, 49, 31, 8 

U SVOJIM POGONIMA PROIZVODI 

MONTAŽNE STANOVE ZA TRŽIŠTE 
NISKO I VISOKO GRADNJE 
GRAĐEVNU STOLARIJU 
GPAVNU BRAVARIJU 
BETONSKE PROIZVODE 
DRVNE KONSTRUKCIJE 
CIGLARSKE PROIZVODE 

SA SVOJIM KOOPERANTIMA PROJEKTIRAMO I IZVODIMO 
KOMPLETNA NASELJA OBITELJSKIH ZGRADA 



„METAN” 

Kemijska industrija 

KUTINA 


Građevinari! 

Preporučamo naš 


VAPNENI HIDRAT EXTRA 


proizveden iz vapna paljenog zemnim plinom. 

Zadovoljstvo naših dosadašnjih kupaca, najbolja garancija 
vrijednosti našeg vapnenog hidrata. 






»VOLJAK« 

GRAĐEVINSKO PODUZEĆE 

SPLIT - SOLIN 

TELEFON: 42-55 

Izvodi sve vrste građevinskih radova iz obla¬ 
sti visokogradnje i niskogradnje. Izrađuje sve 

i 

vrste betonskih elemenata, stropne montažne 
konstrukcije, te željezničke pragove iz pre- 
napregnutog betona. 

Projektira objekte industrijske i stambene 
izgradnje. 


GRAĐEVNO PROJEKTNI ZAVOD 
RIJEKA 

IZRAĐUJE INVESTICIONE PROGRAME — 
PROJEKTE ZA STAMBENE, JAVNE, PRIVRE¬ 
DNE I INDUSTRIJSKE OBJEKTE — PROJEKTE 
ZA CESTOGRADNJE — PROJEKTE KANALI¬ 
ZACIJE I VODOVODA — PROJEKTE ZA ELEK- 
TROUREĐAJE JAKE I SLABE STRUJE — PRO¬ 
TUPOŽARNE UREĐAJE — PROJEKTE ZA 
UREĐAJE CENTRALNOG GRIJANJA, KLIMA¬ 
TIZACIJE , VENTILACIJE — VODI NADZOR 
NAD IZVEDBOM OBJEKATA — OBAVLJA 
USLUGE ZA SVE VRSTE IZMJERA I USLUGE 
KOPIRANJA NACRTA 

RIJEKA 
I S T A R S K A UL. 6 
POST. PRETINAC 60 

TELEFONI: 
25-867, 25-868, 24-621 

















PROJEKTNO PODUZEĆE 

»DONAT« 

ZADAR 

UL. MEDULIĆA 2/1 
TELEFONI: direktor 21-25, tajništvo 21-24 


IZRAĐUJE INVESTICIONE I PROJEKTNE ELABORATE ZA OBJEKTE 
VISOKOGRADNJE I NISKOGRADNJE, TE NAD ISTIMA OBAVLJA 

NADZOR 


ISKLJUČIVI IZVOZNIK POLJSKOG GRAĐEVINSKOG STAKLA 
preporučuje: 

— prozorsko i vratno staklo 
debljine 2 do 7 mm, 

veličina ploča 100 X 300 cm 
vrsta B i C 

— ukrasno staklo 

debljine 3—4 mm, 4—5 mm, 5—6 mm, 6—7 mm 
veličina ploča 123 X 350 cm 

— žičano staklo 
debljine 5—7 mm, 6—8 mm 
veličina ploča 140 X 350 cm 

Žičano staklo je veoma otporno na udar, zahvaljujući žičanoj 
mreži veličine očica od % i 1". 

Poljsko građevinsko staklo izvozi se u 80 zemalja. 

MIN E X, WARSZAWA, POLJSKA 
KRAKOWSKIE PRZEĐMIESCIE 79 
P. O. B. 1002 

TELEX: MINEX WA 81411, 81412 












Čistac 
kanala 
PRČ-52-53 


Služi za čišćenje kanala, za navodnjavanje i isušivanje. 

Može se upotrijebiti na svim terenima koji podnose 

pritisak od najmanje 0,5 kg/cm 2 . 

Čistač kanala se sastoji od 3 glavna agregata: traktora 

gusjeničara, posebno prilagođenog, radnog elementa 

i balansera. J 

— Radni elemenat se sastoji od nosača opremljenog 
lancem s lopaticama od tvrdog čelika, što omogu¬ 
ćava čišćenje čitavog profila kanala. 

— Nosač se odlikuje velikom otpornošću na udare 
koji nastaju uslijed raznih zapreka. 

— Radni elemenat je povezan s uljnom kupkom, počev 
od mjenjačke kutije traktora pomoću prenosnika 
s dvije brzine i dva transmisiona lanca. 

— Da bi se ujednačio pritisak na tlo obje gusjenice, 
čistač kanala PRC-52/53 je opremljen balanserom 
— to omogućava lagano upravljanje i veliku po¬ 
kretljivost, koja je potrebna na teškim terenima. 

— Svim pokretima radnog elementa upravlja se 
hidraulično. 



Za sve obavijesti izvolite se obratiti na 

ACJROPROGRES, Ljubljana, 

Kiđričeva 1/IV 

POLIMEX 

POLJSKO VANJSKOTRGOVINSKO PODUZEČE 
ZA UVOZ I IZVOZ STROJEVA S O. J. 


WARSZAWA 
TELEFON: 269491 


CZACKIEGO 7/9 
TELEX: 81271, 81274 








PIONJAR je neobično pokretan. Ugrađeni 
benzinski motor čini ga neovisnim od kom¬ 
presora i elektriciteta. Zahvaljujući svojoj 
maloj težini — čitava oprema teži svega 
30 kg — Pionjar je vrlo lako transportirati. 
Nosi ga se iako na ramenu, a pomoću 
specijalnih veza (tregera) moguće ga je 
transportirati kroz najneprohodnije terene. 

PIONJAR je vrlo efektivan. Poslovi koji 
se inače rade ručno, Pionjarom se mogu 
obaviti 50 puta brže i više. 

PIONJAR je pouzdan također i za najteže 
poslove. Građen je od čelika najvišeg 
švedskog kvaliteta, ima jaki oklop od lakog 
metala koji štiti važne dijelove mašine. 
Pionjar radi danas u 70 raznih zemalja 
neovisno od klime — od tropskih žega do 
arktičkih hladnoća. 


PIONJAR je svestrana mašina. Za dvije 
minute možete ju promijeniti od mašine 
za bušenje na mašinu za lomljenje, i to sve 
pomoću jednog običnog mašinskog ključa. 
Čitava dužina radnih alata čini Pionjara 
upotrebljivim za bušenje, lomljenje asfal¬ 
ta, betona i leda, smrznutog tla, kao i za 
nabijanje zemlje, razbijanje stijena, pola¬ 
ganje željezničkih pragova itd. 

PIONJAROM je lako rukovati, s njime se 
može raditi bez ikakvog specijalnog učenja. 
U izvjesnim zemljama Pionjarom rade 
ljudi, koji prije nikada nisu vidjeli jednu 
mašinu. 


PIONJAR se upotrebljava, zahvaljujući 
svojim prednostima, u vrlo različitim pod¬ 
ručjima rada, kao npr.: na gradnji cesta 
i reguliranju tokova vode, zgradarstvu, ka¬ 
menolomima, lomljenju ruda u rudnicima, • 
ispitivanju tla, te kod gradnje željezničkih 
pruga i u vojnoj službi. 

PIONJAR znači napredak. Pionjar snizuje 
troškove investiranja, troškove transporta 
i troškove održavanja, a unatoč tome ne 
ide na uštrb učinka rada. 


FACK, Solna 1 

ZASTUPSTVO ZA JUGOSLAVIJU 
UNIKOMERC 

Zagreb, 8 Maja broj 33, tel. 24-222, 23-266 


Švedska mašina za bušenje i lom¬ 
ljenje STIJENA NA GRADNJI CESTA U 
RUDNICIMA I POLJOPRIVREDI 




VIADVKT 

QRAĐEVNO PODUZEĆE -ZACREB 


















